देश दुनिया के खबर, शुक2सितम्बर का दिने – टटका खबर\nदेश दुनिया के खबर, शुक2सितम्बर का दिने\nत्यागपत्र पर सेन के हस्ताक्षर असली ना ह : राष्ट्रपति कार्यालय असली पत्र के प्रतीक्षा में.\nसीबीआई छापा के बाद लोकसभा अध्यक्ष के सचिव एपी पाठक के उनुका पद से हटा के मूल विभाग में भेजल गइल. छापा में बेहिसाब संपत्ति मिलल.\nकिरण बेदी कहले बाड़ी कि अगर संसद से विशेषाधिकार के नोटिस मिलल त ऊ माफी ना मँगीहे.\nएगो टीवी चर्चा का दौरान कांग्रेस के शकील अहमद कहले कि हारल सरकार नइखे, हारल अन्ना बाड़े बाकिर टीवी मीडिया बात के उलट के देखावत बा.\nकेन्द्र सरकार साफ कर दिहलसि कि एसजीपीसी के चुनावी नियम में कवनो बदलाव नइखे भइल आ सहजधारी सिक्ख अह चुनाव में हिस्सा ना ले पइहे.\nआरोपन का दबावमें आंध्र के मुख्यमंत्री रहल चंद्रबाबू नायडू आपन आ अपना परिवार के सम्पत्ति के सार्वजनिक घोषणा कइले. उनुका आ परिवार का लगे 40.28 करोड़ रुपिया के सम्पत्ति बा.\nकेंद्रीय मंत्री फारूक अब्दुल्ला ने अफजल गुरू पर अपना बेटा आ जम्मू कश्मीर के मुख्यमंत्री उमर अब्दुल्ला के टिप्पणी के ‘साफ आ सही’ बतवले बाड़े.\nपिछला एक साल का दौरान सूचना का अधिकार के कम से कम 12 कार्यकर्ता मारल गइल बाड़े. भोपाल के शेहला मसूद के हत्या का बाद एह लोग के सुरक्षा पर चिन्ता हो रहल बा.\nकेन्द्र सरकार विपक्ष पर, खास कर के भाजपा पर, संसद में ‘अवरोधक’ रवैया अपनावे के आरोप लगवलसि आ कहलसि कि एह चलते कुछ जरुरी विधेयक पेश नइखे कइल जा पावत.\nमध्य प्रदेश के जबलपुर सुभाष चंद्र बोस चिकित्सा महाविद्यालय के नर्स सब अपना तीन गो मांग खातिर बेमियादी हड़ताल पर चल गइल बाड़ी जवना से अस्पताल के काम ठप पड़ गइल बा.\nअन्ना हजारे आजु अपना गाँव रालेगांव सिद्धि में एगो सभा के संबोधित करत कहले कि सरकार में झूठा भरल बाड़े सँ आ अबही लमहर लड़ाई लड़े के बा.\nभारतीय जनता पार्टी आरोप लगवले बिया कि सरकार सामाजिक कार्यकर्ता अरविंद केजरीवाल के बेमतलब निशाना बनावत बिया. केजरीवाल के नौ लाख रुपिया बकाया चुकावे के नोटिस दिहल गइल बा.\nभाजपा नेता आ केंद्रीय वित्त मंत्री रहल जसवंत सिंह कहले कि अबही ले उनुका 2जी स्पेक्ट्रम मामिला में पूछताछ के सीबीआई नोटिस नइखे मिलल लेकिन जब मिली त ऊ जाँच में पूरा सहयोग दीहें.\nकांग्रेस केंद्रीय मंत्री रहल शंकरसिंह वाघेला के गुजरात में अगिला साल होखे वाला विधानसभा चुनाव खातिर पार्टी के प्रचार समिति के अध्यक्ष नियुक्त कइलसि.\nछत्तीसगढ़ में भारतीय जनता पार्टी सरकार लोकसेवा गारंटी अधिनियम तइयार करे में लागल बिया.\nराजस्थान के जैसलमेर शहर में हजार साल पुराने किला के देवार के एगो हिस्सा भहरा गइल बाकिर केहू घवाहिल नइखे भइल.\nलोकसभा अध्यक्ष मीरा कुमार के सचिव एपी पाठक का दिल्ली आ लखनऊ आवास पर सीबीआई छापा मरलसि.\nअरविंद केजरीवाल अपना पर नौ लाख रुपिया के बकाया रहला के आयकर विभाग के नोटिस के आधारहीन बतवले.\nगुजरात में राज्य सरकार से बिना पूछले लोकायुक्त के नियुक्ति का विवाद पर आजुओ संसद ठीक से ना चल पावल. बाद में भाजपा नेता लालकृष्ण आडवाणी के नेतृत्व में पार्टी के लोग राष्ट्रपति प्रतिभा पाटील से भेंट करके राज्यपाल के वापिस बोलावे के माँग कइल.\nमुम्बई हवाईअड्डे पर आजु फजीरे मुख्य हवाईपट्टी का लगे तुर्की के एगो जहाज बिछला गइल. विमान में 97 यात्री आ चालक दल सदस्य मौजूद रहले. केहू घवाहिल नइखे भइल.\nसर्वोच्च न्यायालय आजु सेना के निर्देश दिहलसि कि ऊ ओह 11 महिला सैन्य अधिकारियन के बहाल कर ले, जे सशस्त्र बल में महिला अधिकारियन के स्थाई नियुक्ति वाला आदेश दिहला से पहिलही रिटायर कर गइल रही.\nमध्य प्रदेश में लूट के इरादा से डेढ़ दर्जन हत्या करे वाला सीरियल किलर सरमन शिवहरे का ससुराल से पुलिस पांच लाख रुपियो से बेसी के हीरा बरामद कइले बिया.\nअन्ना हजारे अबहियो तनी कमजोरी महसूस करत बाड़े बाकिर आजु शुक का साँझ ऊ एगो के सम्बोधित करीहें.\nत्रावणकोर शाही परिवार के लोग सर्वोच्च न्यायालय से कहले कि श्री पद्मनाभस्वामी मंदिर के बी-तहखाना ना खोलल जाये के चाहीं. कहल लोग कि मंदिर के परम्परा का चलते बरामद खजाना के वीडियोग्राफी भा फोटोग्राफीओ ना करावल गइल.\nवायु सेना तय कइले बिया कि अबसे दुर्घटना होखे खातिर बदनाम मिग-21 सुपरसोनिक लड़ाकू विमानन के अनुभवीए पायलट उड़इहे, नौसिखुआ ना.\nपश्चिम बंगाल में 34 वर्ष बाद सत्ता से बहरियाइल वाम मोर्चा भवानीपुर विधानसभा निर्वाचन क्षेत्र में राज्य के मुख्यमंत्री ममता बनर्जी का खिलाफ एगो महिला प्रोफेसर के चुनाव मैदान में उतारी.\nसर्वोच्च न्यायालय काल्हु मालेगांव बम विस्फोट मामले में साध्वी प्रज्ञा सिंह ठाकुर के जमानत याचिका पर फैसला सुरक्षित राख लिहलसि.\nभारतीय वायु सेना प्रमुख नॉरमन अनिल कुमार ब्राउन एह खबर के खारिज कर दिहले कि चीन का मिसाइलन से भारत के खतरा बा. कहलन कि अइसनका हालात से निबटे खातिर भारत के आपन योजना मौजूद बा.\nबीजिंग में 2008 में भइल ओलम्पिक खेल खातिर बनल “स्वर्ण” शुभंकर में अब जंग लागे लागल बा आ जे लोग शुभंकर खरीदले रहल अब ठगाइल महसूस करत बाड़े. तब कहल गइल रहे कि शुभंकर 99.9 फीसदी टंच सोना के ह.\nपाकिस्तान में ईद के खुशी मनावत 30 गो लड़िकन के गलती से अफगानिस्तान सीमा में घुस गइला का बाद तालिबानी आतंकवादी ओकनी के अगवा कर लिहले बाड़े सँ.\nनीदरलैंड के प्रधानमंत्री मार्क रुट कहले बाड़े कि देश में जब्त कइल लीबिया के दू अरब डॉलर के संपति लीबिया के दे दिहल जाई.\nलीबिया के नेता मुअम्मार गद्दाफी आत्मसमर्पण करे से इंकार करत अपना समर्थकन से कहले बाड़े कि लड़ाई जारी राखे लोग.\nसरकार के नयका खाद्य सुरक्षा निर्देशन में गुटखा तंबाकू के प्रतिबंधित ‘खाद्य पदार्थन’ का श्रेणी में राखल गइल बा.\nहीरो मोटर्स भारतीय एफ-1 में कार्तिकेयन के प्रायोजित करी.\nशेयर बाजार में आजुओ तेजी रहल सेंसेक्स 145 अंक उछल के बंद भइल.\nदू दिन का बंदी का बाद खुलल शेयरबाजार में आजुओ तेजी देखे के मिलल आ सेंसेक्स अंक चढ़ के बंद भइल.\nयूरोप में उधारी के संकट आ घरेलू स्तर पर के दिक्कत देखत व्हाइट हाउस अमेरिका के आर्थिक वृद्धि आ रोजगार खातिर बहुत उमेद नइखे राखत.\nविश्व एथलेटिक्स चैम्पियनशिप में भारत का झोरी में कुछ ना पड़ल आ खाली हाथ खालिये रहि गइल.\nबॉलीवुड अभिनेता आ कांग्रेस के तरफ से सांसद रहल गोविंदा एह बाति के नकरले बाड़े कि कवनो वित्तीय विवाद का चलते ऊ अपना निर्माता जीजा जीजा प्रवीण खन्ना के थप्पड़ मरले भा धमकवले.\nबॉलीवुड फिल्म निर्मातन खातिर भोपाल आकर्षण के केंद्र बन चुकल बा. आजुओ एहिजा ‘गली गली में चोर है’ फिल्म के शूटिंग भइल.\nमशहूर कत्थक नृत्यांगना सितारा देवी के 91 साल का उनिर में आजु ‘लीजेंड्स ऑफ इंडियन लाइफटाइम अचीवमेंट अवार्ड 2011’ से सम्मानित कइल गइल.\nअभिनेता सलमान खान पिट्सबर्ग के एगो अस्पताल में आठ घंटे तक चलल सर्जती का बाद स्वास्थ्य लाभ लेत बाड़े.\nमशहूर मराठी संगीतकार आ निर्देशक श्रीनिवास खाले के 85 साल का उमिर में आजु सबेरे उनुके घर पर निधन हो गइल.\nशुक का दिने कोलकाता के साल्ट लेक स्टेडियम में भइल फीफा अंतर्राष्ट्रीय मैत्री मुकाबले में अर्जेंटिना वेनेजुएला को 1-0 से हरा दिहलसि.\nलगे चहुँपियो के निशाना दूर लागत बा आस्ट्रेलियाई क्रिकेट टीम के जेकरा गॉल अंतर्राष्ट्रीय स्टेडियम में जारी पहिला टेस्ट मैच जीते खातिर चउथको दिन एह काम में खेले के पड़ी. श्रीलंका टीम 379 रन के लक्ष्य चहेटे में अपना पांच बल्लेबाजन के 68 रन पर गँवा दिहले बिया.\nइंग्लैंड दौरा पर अबही ले बेहद निराशाजनक प्रदर्शन करे वाली भारतीय क्रिकेट टीम शनिचर का दिने खेलल जाये वाला पहिलका एकदिना जीते के पूरा कोशिश करीहें.\nश्रीलंकाई क्रिकेट टीम गॉल अंतर्राष्ट्रीय स्टेडियम में पहिला टेस्ट मैच के तिसरा दिने आस्ट्रेलिया के दूसरकी पारी 210 रन पर समेट दिहले. अब मैच जीते खातिर श्रीलंका के 379 रन बनावे के पड़ी.\nकोलकाता में आजु शुक के साँझ होखे वाला अर्जेटीना आ वेनेजुएला के राष्ट्रीय फुटबाल टीमन का बीच होखे वाला दोस्ताना मुकाबला से पहिले मौसम साफ बा, लागत बा कि इंद्रो देवता अर्जेटीना के सुपर स्टार लियोनेल मेसी पर मेहरबान बाड़े.\nभारतीय टेनिस खिलाड़ी सोमदेव देवबर्मन आ फिलीपींस के ट्रीट कोनरार्ड हुए के जोड़ी शानदार जीत दर्ज करके साल के आखिरी ग्रैंड स्लैम अमेरिकी ओपन के दुसरका दौर में प्रवेश कर गइल. लेकिन सानिया मिर्जा आ महेश भूपति के मिश्रित जोड़ी पहिलके दौर में हार गइल.\nचीन के शहर ओरडोस में काल्हु से शुरू होखे जा रहल पहिलका एशियाई पुरुष चैम्पियंस ट्रॉफी हॉकी प्रतियोगिता में भारत के पहिला मुकाबला मेजबान चीन का साथे होके वाला बा.


यूपी पंचायत चुनाव के तिसरको दौर सकुशल निपटल – टटका खबर\nयूपी पंचायत चुनाव के तिसरको दौर सकुशल निपटल\nयूपी के पंचायत चुनाव के तिसरका दौर शनिचर का दिने सकुशल निपट गइल. नक्सल प्रभावित मिर्जापुर, सोनभद्र, अउर चन्दौली जिला में साँझ चारे बजे वोट डाले के काम पूरा करा लीहल गइल जबकि बाकी जिलन में साढ़े चार बजे ले वोटिंग करावल गइल. पिछलका दुनू दौर का तरह तिसरको दौर में छिटपुट हिंसा के खबर बा.\nमैनपुरी के करहल इला का के मढ़ापुर गांव में प्रधानी के दू गो उम्मीदवारन के समर्थकन का बीच गोली चले के खबर बा जवना से एक आदमी घवाहिल हो गइल. एहिजा तीन जने के पुलिस गिरफ्तार कइले बिया.\nबलिया के बांसडीह इलाका के भीखमपुर में बाराबंकी के कोठी इलाका के सरसा गांव में, आ गाजीपुर के मरदह ब्लाको में दू गुटन का बीच मारपीट होखे के खबर बा जवना से नाहियो त डेढ़ दर्जन लोग घवाहिल हो गइल.\nसात जिला के तिसरका दौर के मतदान सोमार7तारीख के होखे वाला बा.


विनोद खन्ना के दादा साहब फाल्के पुरस्कार से नवाजल गइल – टटका खबर\nनयी दिल्ली 13 अप्रैल (वार्ता). दिवंगत अभिनेता विनोद खन्ना के बरीस 2017 के आजु दादा साहब फाल्के पुरस्कार से सम्मानित कइल गइल. न्यूटन के सबले नीक हिंदी फीचर फिल्म आ श्रीदेवी के सबले नीक अभिनेत्री के राष्ट्रीय फिल्म पुरस्कार दीहल गइल.\nअसमी फिल्म विलेज रॉकस्टार्स के सबले नीक फीचर फिल्म, रिद्धी सेन के सबले नीमन अभिनेता आ ए.आर. रहमान के सबले नीक संगीत निर्देशक के खिताब मिलल बा.\nहिंदी आ मराठी लेखिका उषा किरण खान आजु 65वां राष्ट्रीय फिल्म पुरस्कारन ला चुनाइल नामन के घोषणा का दौरान बतवली कि दादा साहब फाल्के लाइफ टाइम अचीवमेंट पुरस्कार खातिर नाहियो त 15 गो नाम पर विचार भइल आ आखिर में दू घंटा माथा लगवला का बाद जूरी विनोद खन्ना के नाम पर मुहर लगवलसि.\nफीचर फिल्म श्रेणी ला 11 सदस्यन वाली जूरी के प्रमुख आ जानल-मानल निर्माता निर्देशक शेखर कपूर बतवलें कि असमी फिल्म विलेज रॉकस्टार्स के सबले नीक फीचर फिल्म के पुरस्कार दीहल गइल बा. एकर निर्माता-निर्देशक रीमा दास हई आ ई फिलिम सुदूर गाँव के ओह बचवन के कहानी ह जे आगा चल के रॉकस्टार बने के सपना देखेलें.\nलक्षद्वीप में बनल जसारी भाषा के फिल्म सिंजर को सबले नीक पहिल फिलिम, बाहुबली-2 (तेलुगु) के सबले लोकप्रिय फिलिम, मराठी फिलिम मोर्ख्या के सबले नीक बाल फिलिम के पुरस्कार दीहल गइल बा.\nराष्ट्रीय एकीकरण पर बनल सबले नीक फिलिम के पुरस्कार मराठी फिलिम धप्पा के मिलल. सामाजिक सरोकारन पर बनल फिलिम के पुरस्कार मलयालम फिलिम आलोरुक्कम के आ पर्यावरण संरक्षण पर हिंदी फिलिम इरादा के सबले नीक फिलिम के पुरस्कार मिलल.\nहाल ही में दुनिया के अलविदा कह जोए वाली श्रीदेवी के फिलिम मॉम में उनुका शानदार अभिनय ला सबले नीक अभिनेत्री आ रिद्धी सेन के बंगला फिलिम नगर कीर्तन खातिर सबले नीक अभिनेता घोषित कइल गइल.\nसवले नीक निदेशक के पुरस्कार मलयालम फिलिम भयानकम के निदेशक जयराज के दीहल गइल.\nTags: दादा साहब फाल्के पुरस्कार, राष्ट्रीय फिल्म पुरस्कार 2017, विनोद खन्ना, श्रीदेवी


बाति निकलब त बाति बहुते आगा ले जाई ! बतंगड़ – 79 – Anjoria\nबाति निकलब त बाति बहुते आगा ले जाई ! बतंगड़ – 79\nसबसे पहिले त रउरा सभे के रामनवमी के हार्दिक बधाई आ शुभकामना. बहुते सौभाग्य से अइसन मौका मिलल बा कि अतवार का दिने अपना बतंगड़ में अपना ईष्ट के जनमदिन भेंटाइल बा. समय समय के बाति ह. हिन्दू लोग तनिका सा एकवटल बा त देश के सगरी सेकुलर गोलो आजु अपना के हिन्दू प्रेमी साबित करे में जुटल बा. जेकरा कई पुश्त में हिन्दू नइखन उहो आजु अपना के जनेऊधारी हिन्दू बतलावे में लागल बा. इफ्तार के भोज खाए खिआवे वाला लोगो अब रामनवमी के जुलुस निकाले के बाति करत बा. अलग बाति बा कि संगही संगे कवनो अइसन मौको नइखे छोड़त ई लोग हिन्दुवन के तूड़े बाँटे के. सभका इहे चिन्ता लागल बा कि अगर हिन्दू अइसहीं एकवटत रहि गइलें त देश में ओह लोग के तारनहार ना भेंटाई. मोदी आ यौगी के लोग फुटलो आँखि नइखे देखल चाहत बाकिर मजबूर बा. साँप आ नेवला का तरह लड़ाई करे वाला लोगो अब एक दोसरा का साथे गठबन्हन कइले चलत बा.\nएगो गठबन्हन यूपिओ में देखे के मिलल बा जवना में बुआ आ बबुआ आपन बरीसन के बैर भुला के एके साथे हो गइल बा. अलग बाति बा कि एकरा बावजूद राज्यसभा में बुआ के हार देखे के पड़ गइल. असल में हिन्दुत्ववादी भाजपा में अब जवन जुझारुपन देखे के मिले लागल बा तवना के बहुते कमी रहत रहुवे पहिले. हमेशा नैतिकता आ सिद्धान्त के बाति क के औह लोग से जीतल संभव ना हो सके जे आपन युद्ध जीते ला हर तरह के सही गलत हथियार बेझिझक इस्तेमाल करत होखे. एह किलर इंस्टिंक्ट के कमी हमेशा से हिन्दुवन में रहल बा. अब जब ई किलर इंस्टिंक्ट हिन्दुवन में आ गइल बा त सभे भउँचक बा. सामने वाला गलत सही क के जीतत आवत रहल त ऊ लोकतंत्र के खूबसूरती रहत रहल आ जब शठे शाठ्यम समाचरेत के पालन करत ओही तरह के चाल एने से चलाए लागल त ई लोकतंत्र के हत्या कहात बा. ऊ लोग चुनाव जीते ला हिन्दुवन में बाँट बँटवारा करवावे त बढ़िया, केहु अगर हिन्दुवन के एकजुट करे त ऊ गलत. एगो गोहत्यारा मरा जाव त आसमान मूड़ी प उठा लीहल जाई बाकिर अगर 39 गो लोग के महज एह चलते मार दीहल जाव कि ऊ मुसलमान ना रहलें त सभका मुँह पर दही जाम गइल बा. कवनो गोल, कवनो जमात सामने ना आइल एह बाति ला हत्यारन के नाम ले के निन्दा करे भा विरोध करे वाला.\nबाकिर संतोष इहो बा कि एह लोग के अब आपन बेंवतो के थाह लाग गइल बा. एक हप्ता से आदमी सुनत बा कि लोकसभा में मोदी सरकार का खिलाफ अविश्वास प्रस्ताव के नोटिस दिआइल बा. दोसरा तरफ उहे लोग अतना बवाल काटत बा संसद में कि प्रस्ताव पेश करे के पहिले के औपचारिकता नइखे हो पावत. दू गो अविश्वास प्रस्ताव पहिले से बा आ अब तिसरका अविश्वास प्रस्ताव के नोटिस कांग्रेस दिहले बिया. देखल जाव कि अगिला हप्ता कइसन माहौल रहत बा संसद के. सरकार त हमेशा से तइयार बिया एह प्रस्ताव के चरचा करे खातिर. ओकरो मालूम बा आ देशो जानत बा कि बहस शुरु भइल त एह लोग के छटपटाइल देखले बनी. पिछला बेर के बहस यादे होखी जब भाजपा का तरफ से यौगी आदित्यनाथ के उतारल गइल रहे आ उनुका भाषण का बाद विपक्ष आ मीडिया के शिकायत रहे कि उनुका के काहे मैदान में भेजल गइल. एह लोग के मनसा रहे कि भाजपा का तरफ से एकर मजगर काट देखे के ना मिली. बाकिर अब जमाना बदल गइल बा. बाति निकलब त बाति बहुते आगा ले जाई. सोच समुझ के अझूरइह.\nबाति निकलब त बाति बहुते आगा ले जाई\nतोहरा से राजी ना ए बलमुआ, तोहरा से राजी ना – बतंगड़ 78\nएकरा के हटावल बहुते जरुरी हो गइल बा : बतंगड़ – 80


अर्थ, अनर्थ आ कुअर्थ के चरचा (बतकुच्चन – 180) – Anjoria\nअर्थ का बिना सबकुछ व्यर्थ होला. चाहे ऊ कवनो बाति होखो भा आदमी. कुछ दिन पहिले हम कहले रहीं अर्थ, अनर्थ, कुअर्थ वगैरह के चरचा के बात. फेर बीच में कुछ दोसर बाति निकलत गइल बाकिर ऊ बाति बिसरल ना रहुवे से आजु ओहिजे से शुरू करत बानी.\nरहीम के दोहा सबके याद होखी कि ‘रहिमन पानी राखिए बिन पानी सब सून / पानी गए ना उबरे मोती मानुष चून.’ अर्थो एक तरह के पानिए ह. एकरो बिना सब कुछ सून हो जाला. अर्थ के एक माने मतलब होला आ दुसरका माने धन. अब एह बीच माने आ मतलब के फेर दिमाग में घुसे के कोशिश करत बा बाकिर तनी रूकब माने आ मतलब के बाति बतियावे से. पहिले अर्थ से निपट लिहल जाव. अरथिआवे वाला लोग हर बात के अरथ निकाल लेलें, इहाँ ले कि ओहू बात के जवना के कवनो अरथ ना होखे. अब एह फेर में बेअरथी बात के कुअर्थ निकल जाव त केकर दोष! आ जब कुअर्थ निकली त हो सकेला कि अनर्थो हो जाव.\nअर्थ सभका के समरथ – समर्थ – बना देला. आ गोसाईंओ जी लिख गइल बानी कि ‘समरथ के नहीं दोस गुसाईं’. जेकरा लगे अर्थ होखो ओकरा त समरथ होखहीं के बा आ ओकरा के दोषी कहे-बतावे के बेंवत केकरा लगे बा!\nधन वाला अर्थ के कई गो रंग होला बाकिर उजर आ करिया दू गो रंग सबले प्रचलित होला. एह दुनू रंगन का बीच भुअरा धन के बात कमे होला. आपन धन उजर नाहियो होखो त लोग ओकरा के करिया ना माने. बहुत भइल त भुअर भले मान लेव लोग. एकरा के एहू तरह कह सकीलें कि आपन धन कबो करिया ना होला. घूसखोरो कहेलें कि अइसहीं घूस ना भेंटाव, ओकरा ला बहुते ऊँच-नीच, झूठ-साँच करे के पड़ेला. अब एह मेहनत के कमाई के ऊ करिया कइसे कहसु. धन वाला अर्थे का तरह बातो वाला अर्थ के कई रंग हो सकेला आ जब खास तरीका से कहल जाव त ओकर दू गो अर्थ होला. एक त असल आ दुसरका ओकरा के लीपे-पोते वाला अर्थ. दुअर्थी बोल खातिर भोजपुरी खास क के बदनाम हिय काहे कि आम भोजपुरी में दुअर्थी बातन के प्रचलन बहुते सामान्य तरीका से होखल करेला. अब एह बाति पर केहू अनर्थ करे के मत सोचे लागे.\nअनर्थ माने होला त बिना अर्थ वाला बाकिर अनर्थ हमेशा कवनो ना कवनो मतलब से कइल जाला. बिना मतलब के अनर्थ ना होखे. अलग बाति बा कि एह अनर्थ के भुगते वाला के ना बुझाव कि ओकरा साथे अनर्थ काहे भइल भा होखत बा. संयु्क्ताक्षरन से बचे वाला भोजपुरी में अर्थ के अरथ हो जाला आ अर्थ निकालल अरथियावल कहल जाला. बाकिर बेवहार में देखल जाव त अरथियावल कवनो बात के ओह अर्थ निकाले के कहल जाला जवन अर्थ कबो रहले ना रहे. समर्थ समरथ हो जाला आ व्यर्थ बेअरथ. बाकिर बेअरथ से बेकार वाला भाव साफ ना हो पावे. व्यर्थ बेकारो होला आ बेअरथो. अर्थी जरूर अर्थ से बनल होखी बाकिर अबहीं याद नइखे आवत कि अरथी पर चढ़ल आदमी के अरथ खतम हो गइला का चलते अरथी बनल आ कि रथ से बेरथी – अनरथी – हो जाए से. अब एह पर त देखे के पड़ी, संदर्भ खोजे के पड़ी से एह पर फेर कबो. बाकिर चलत-चलत माने आ मतलब से निपट लिहल जरूरी लागत बा.\nमाने आ मतलब दुनू के माने आ मतलब एके होला. ई अलग बात होला कि मतलब का पीछे कवनो अउरि मतलब हो सकेला बाकिर माने का पाछे कवनो दोसर माने ना होखे. माने बस माने होला जबकि मतलब मतलबी माने. मतलब निकाले वाला के मतलबी कहल जाला बाकिर माने निकाले वाला के मानी केहू ना कहे. मान मानी वाला के कहल जाला माने निकाले वाला के ना. आ एह तरह से हम मतलबी भले होखी मानी ना हईं. आजु के मतलब पूरा हो गइल आ एहिजे खतम करत बानी आजु के बात.\nPrevious Post: नवासी का फेर में आवासी आ निवासी के चरचा (बतकुच्चन – 179)\nNext Post: बेमानी आ बेईमानी के बात (बतकुच्चन – 181)


टटको में टटका खबर : 25 सितंबर 2014, बियफे – Anjoria\nSep 26, 2014 Breaking News in Bhojpuri, टटको में टटका\nप्रधानमंत्री नरेन्द्र मोदी 25 सितंबर, 2014 का दिने नई दिल्ली में ‘मेक इन इंडिया’ के प्रतीक चिह्न के लोकार्पण कइले.\nचीन वास्तविक नियंत्रण रेखा से लागल चुमार इलाका से आपन सेना हटावे ला तइयार हो गइल बा. भारतो अपना सेना के पीछे कर ली.\nकलकत्ता उच्च न्यायालय सारधा चिट फंड घोटाला मामिला में गिरफ्तार संधीर अग्रवाल के जमानत याचिका के बियफे का दिने खारिज क दिहलसि.\nमहाराष्ट्र के उप मुख्यमंत्री अजीत पवार कांग्रेस से गठबन्हन टूटला का बाद अपना पद से इस्तीफा दे दिहलन.\nआरपीआई अध्यक्ष रामदास आठवले शिवसेना आ भाजपा दुनू से बतियवला का बाद तय करीहें कि केकरा साथे रहे के बा. कहलन कि ऊ अबहियों लागल बाड़े कि महायुति के केहू तरह बचा लिहल जाव.\nपीएम मोदी के अभियान ‘मेक इन इडिया’ से घबराइल चीन आजुए आपन ‘मेड इन चाइना’ अभियान के शुरुआत कइलसि.\nमहाराष्ट्र में भाजपा आ शिवसेना के पचीस साल पुरान गठबन्हन आखिर टूटिए गइल. आजु बाकायदा एकर एलान भाजपा नेता देवेंद्र फड़नवीस आ एकनाथ खड़गे बियफे साँझ एगो प्रेस कॉन्फ्रेंस बोला के क दिहलें.\nभारतीय स्कूल आ कालेज के बास्केटबाल लीग के आयोजन सितंबर के आखिर से दिसंबर ले देश के 22 गो शहर में कइल जाई आ एहमें नाहियो त तेरह हजार से बेसी खिलाड़ी शामिल होखीहें.\nसार्क देश अपना में सांस्कृतिक सहयोग बढावे ला साल 2016-17 के दक्षेस सांस्कृतिक विरासत वर्ष के रूप में मनइहें आ साल 2015-16 खातिर अफगानिस्तान के बामियान के सार्क के सांस्कृतिक राजधानी बनावल जाई.\nइंचियोन एशियाई खेल – बस एगो स्वर्ण पदक समेत कुल पन्द्रहे गो पदक जीत के भारत पदक तालिका में 15वां जगहा पर बा बाकिर केंद्रीय खेल मंत्री सर्बानंद सोनोवाल के अबहीं अउरी स्वर्ण पदक मिले के उमेद बा.\nरिलायंस इंडस्ट्रीज के प्रमुख मुकेश अंबानी आजु ‘मेक इन इंडिया’ के शुभारंभ का मौका पर कहलन कि उनकर कंपनी अगिला 12 से 15 महीना का भीतर देश में सवा लाख लोग के नौकरी दी.\nइंचियोन एशियाई खेल – भारत के मुक्केबाज मनोज कुमार 64 किग्रा लाइट वेल्टर के अंतिम 32 राउंड में जापान के कवाची मासासुगे से 0-2 से हार गइलन. बाकिर लेशराम देवेंद्रो के वाकओवर मिल गइल बा.\nगुजरात में नवरात का पहिला दिने वडोदरा शहर के पुरनका इलाका में फरिकावाराना तनाव का चलते फतेहपुरा हाथीखाना समेत कुछ जगहा पर ढेलामारी करे आ कुछ मोटरसाइकिलन के आग लगावे के खबर बा.\nसीरिया के सेना दमिश्क के उत्तर पूर्वी हिस्सा पर फेरू काबिज हो गइल बिया. काल्हु भइल लड़ाई में 18 गो इस्लामी उग्रवादी समेत 29 लोग मरा गइल.\nइंचियोन एशियाई खेल – बियफे का दिने तीरंदाजी में भारत के पुरुष टीम सेमीफाइनल जीत के देश खातिर रजत पदक त पक्का करिए दिहले.\nलगातार घाटा देबे वाली छह गो सरकारी कंपनियन के बंद क देबे के फैसला ले लिहले बिया भारत सरकार. एह कंपनियन में एचएमटी वाचेज लिमिटेड, हिन्दुस्तान केबल्स लिमिटेड, आ हिन्दुस्तान फोटो फिल्म्स लिमिटेड खास बाड़ी सँ.\nआजु लगातार तिसरका दिने मुंबई के शेयर बाजार में गिरावट दर्ज भइल. कोयला खदान के आवँटन रद्द होखे से बाजार के रुख बिगड़ गइल बा.\n2 अक्टूबर के राष्ट्रपिता महात्मा गांधी के जयंती का मौका पर दिल्ली के इंडिया गेट से प्रधानमंत्री नरेन्द्र मोदी स्वच्छ भारत अभियान के शुरूआत करइहें आ बचवन का साथे पदयात्रा निकाल के साफ सफाई खातिर लोग के किरिया धरवइहें.\nधार्मिक नगरी वाराणसी में दुर्गा पूजा पंडाल लगावे वालन के अब अलग अलग काउन्टर पर दउड़ नइखे लगावे के. एह साल सगरी अनुमति एके जगहा से दे दिहल जाई.\nकर संबंधी मामिला सलटावे खातिर राष्ट्रीय पंचाट बनावे के राह साफ करे वाला राष्ट्रीय कर न्यायाधिकरण कानून 2005 के आजु उच्चतम न्यायालय असंवैधानिक बतावत निरस्त क दिहलस.\nदू दिन के तेजी का बाद आजु बाजार में सोना के दाम में 250 रूपिया आ चाँदी के दाम में 650 रूपिया के गिरावट देखे के मिलल.\nनवरात का मौका पर पूर्वोत्तर रेलवे मध्यप्रदेश में मैहर देवी मंदिर जाए वाला श्रद्धालुअन खातिर 09 जोडी मेल आ एक्सप्रेस गाडियन के मैहर स्टेशन पर दू मिनट रुके के फैसला लिहले बावे.\nकांग्रेस के कहना बा कि प्रधानमंत्री नरेंद्र मोदी तानाशाह का तरह काम करत बाड़े आ जइसे गुजरात में सरकार चलवले ओही तरह अमित शाह के संगे ले के दिल्लीओ के सरकार चलावत बाड़न.\nकलकत्ता उच्च न्यायालय आज बियफे का दिने तृणमूल कांगे्रस के सांसद तपस पाल के ओह भाषण के जांच गुप्तचर विभाग से करावे के आदेश दिहलसि जवना ऊ माकपा के टकरइतन के गोली मारे आ रेप करे के कहले रहले.\nइंचियोन एशियाई खेल – भारत अपना पुरान टकरइत पाकिस्तान से हाॅकी मुकाबला में 1-2 गोल से हार गइल.\nपिछला दू दिन में केन्द्र सरकार अपना साठ गो अधिकारियन के तबादल कर दिहलसि. हाल का दिन के एह सबले बड़का उलटफेर के कुछ अधिकारी अधरतिया के नरसंहार बतावत बाड़ें.\nमेक इन इंडिया खातिर विदेशी निवेशकन के भारत में निवेश करे खातिर बोलावत प्रधानमंत्री नरेन्द्र मोदी भरोसा दिहलन कि ओह लोग के धन भारत में सुरक्षित रही आ केहू के आपन कारोबार समेटे के जरूरत ना पड़ी.\nमेक इन इंडिया के शेर के कदम बतावत पीएम मोदी कहलन कि एहसे नवहियन के रोजगार मिली आ देश के गरीबी दूर होखी.\nइंचियोन एशियाई खेल – भारत के पुरुष आ महिला टीम आपन आपन मुकाबला बियफे का दिने जीत लिहले. पुरुष टीम जापान के 3-0 से हरवलसि त महिला टीम चीन के 3-0 से.\n27 फरवरी 2002 का दिने अयोंध्या से लवटत कारसेवकन के साबरमती एक्सप्रेस का एगो बोगी में जियते जरा देबे वाला गोधरा शहर में नवरात का दौरान गरबा में मुसलमान नवहियन के अइला पर बिना बोलल रोक लगा दिहल बा.\nयूक्रेन से आपन बहुते सैनिक हटा लिहला का बादो रूस के सैनिक अबहियों अगले बगल में तैनात बाड़े जिनका के तुरते यूक्रेन बोलावल जा सकेला.\nदेश के कार बाजार में क्रांति ले आवे वाली कंपनी मारुति सुजुकी इंडिया लिमिटेड के कहना बा कि अगर कुछ अड़चन हटा दिहल जाव त भारत दुनिया के बड़का कार निर्माता देश बन सकेला.\nमेक इन इंडिया अभियान के स्वागत करत टाटा ग्रुप चेयरमैन साइसर मिस्त्री कहलन कि देश के श्रम कानूनन में बदलाव के जरूरत बा. इहो कहलन कि भारत का लगे मानव-धन आ बड़हन उपभोक्ता बाजार मौजूद रहला का चलते विकास के पूरा संभावना मौजूद बा.\nमंगलयान मंगल ग्रह से सात किलोमीटर दूर से खींचल पहिलका फोटो पठवलसि.\nपीएम नरेन्द्र मोदी आजु ‘मेक इन इंडिया’ अभियान के शुरूआत क दिहले. एह अभियान के मकसद भारत के मैनुफैक्चरिंग के बड़हन केन्द्र बनावे के बा जहाँ दुनिया भर के कंपनी आ के आपन कारखाना खोलसु.\nउत्तर-पूर्व सीरिया में अमेरिका आ सहयोगी सेना के हवाई हमलन में इस्लामिक स्टेट के 14 गो आतंकवादी मारल गइले.\nइंचियोन एशियाई खेल – सायना नेहवाल, पारुपल्ली कश्यप आ के श्रीकांत बियफे का दिने भइल बैडमिंटन प्रतियोगिता के महिला आ पुरुष एकल के मुकाबला में जीत दर्ज करत अगिला राउंड में चहुँपले. बाकिर पी. वी सिंधू के हार हो गइल.\nमहाराष्ट्र में शिवसेना भाजपा का साथे महायुति में शामिल चार गो छोटका दल 14 सीट पर मान गइले. शिवसेना के अकड़पना का चलते भाजपा अपना कोटा के सात गो सीट दिहलसि. अब शिवसेना 151, भाजपा 123 आ बाकी दल 14 सीट से लड़ीहें.\nभोपाल के पत्रकारिता विश्वविद्यालय में पंडित दीनदयाल उपाध्याय पीठ के स्थापना होखी जहाँ एकात्म मानवर्दशन के हिसाब से सामाजिक संवाद आ मीडिया के रचना अउर दायित्व विषय पर शोध कइल जाई.\nइंचियोन एशियाई खेल – भारत महिला डबल ट्रैैप टीम निशानेबाजी स्पर्धा में कांस्य पदक जीतलसि.\nहमला रोके से फ्रांस के इन्कार का बाद अल्जीरिया में इस्लामिक स्टेट के आतंकवादी बन्धक बना के राखल एगो फ्रेंच नागरिक के गरदन काट के मार दिहले.\nनाइजीरिया के आतंकवादी संगठन बोको हराम के 260 से अधिका हरामी आतंकवादी सेना का सोझा समर्पण कर दिहले. ओकरा नेता के मरा जाए के खबर बा.\nइंचियोन एशियाई खेल – भारत रोइंग प्रतियोगिता में बियफे का दिने पुरुषन के एकल स्कल्स आ आठ-पुरुष फाइनल में कांस्य पदक जीत लिहलसि.\nनाइजीरिया के आतंकवादी संगठन बोको हराम के 260 से अधिका हरामी आतंकवादी सेना का सोझा समर्पण कर दिहले. संगठन के मुखिया मरा गइल बा.\nअंतरराष्ट्रीय भूगोल संघ कहले बा कि मंगलयान मिशन के शानदार सफलता खातिर इसरो के नोबल पुरस्कार मिले के चाहीं.\nइंचियोन एशियाई खेल – मेडल टैली में चीन सबसे उपर. भारत के अबहीं ले 1 स्वर्ण, 1 रजत आ 13 गो कांष्य पदक मिल चुकल बा.


फेसबुक से फेस चमकावे के हुनर बखानत कहानी – Anjoria\nएगो कंपनी के चेयरमैन बुढ़ा गइल रहे. जमाना का चाल का हिसाब से ओकर सगरी बेटा-बेटी विदेश में सैटल हो गइल रहले. ओह जमाना में हर समझदार पुरनिआ अपना बाल बच्चन के इहे समुझावल करत रहे कि अगर तोहरा में काबिलियत बा त फेर इंडिया में काहे बाड़ऽ भा का करत बाड़ऽ. उहो दौर भारत-भूमि देखले बिया जब हर काबिल नवही से नीमन हिन्दुस्तानी बने का बदले सफल नान-रेजीडेंट इंडियन बने के उम्मीद राखल जात रहुवे. से हमरा कहानी के बुढ़ऊ के बेटी-बेटा अमेरिका-इंगलैंड में मस्त-व्यस्त रहले. एने बुढ़ऊ चेयरमैन के फिकिर धइलसि कि उनुका बाद उनुका कंपनी के के चलाई.\nई सवाल उठते बुढ़ऊ तय कइलन कि उत्तराधिकारी के सटीक चुनाव वैज्ञानिक तरीका से कइल जाई. अमीर बुढ़ऊ के बेटा हजार कहाउत का हिसाब से हजारो नवही उनकर वारिस बने के मनसा जाहिर कइले. ढेरे लोग वारिस बने ला आपन अरजी लगा दिहल. ओह हजारन अरजी में से चुन-छाँट के तीन जने के अरजी निकालल गइल.\nचुने खातिर भइल साक्षात्कार में खास सवाल का कहीं, बस इहे सवाल पूछल गइल कि अगर रउरा समुझदार बानी त इंडिया में का करत बानी?\nपहिला बंदा बतवलसि – इंडिया में खाए-पीए के तमाम संभावना मौजूद बा त बहरी काहे जाइल जाव. अमेरिका में बंदा कतनो खा लेव बाकिर पूरा के पूरा पुल भा पूरा के पूरा सड़क खाए पचावे के इंतजाम त बस इंडिए में बा.\nदुसरका बंदा जबाब दिहलसि – नासमझ हवे ऊ लोग जे कमाए खातिर देश का बहरी जाला. समझदार लोग कमाई क के खुद त देश में रहेलें बाकिर आपन खाता स्विटजरलैंड में राखेलें.\nतिसरका बंदा आपन जबाब कुछ एह तरह लिखलसि – देखीं, विदेशन में कमाए-खाए में बहुते आफत बा. ओहिजा के कानून अतना आराम से खाए ना दव. अमेरिका में छोटहनो चोरी पर लमहर सजाय हो जाला. बाकिर इंडिया में चोरी-चकारी करत रउरा एक दिन विधायक, सांसद भा मंत्री ले बन सकींले.\nतीनों जवाब खासा समझदारी भरल रहे से तय भइल कि अब एह लोग के प्रेक्टीकल एक्जाम लिहल जाई.\nतीनो जने के एगो फाइव-स्टार होटल में टिकावल गइल आ कहल गइल कि सुबह सबेरे कंपनी के हेड-क्वार्टर पर चहुँपे के बा.\nपहिलका प्रत्याशी जब हेडक्वार्टर के गेट पर चहुँपल त देखलसि कि एगो बुढ़िया कराहत बिया. ऊ ओह बुढ़िया के अस्पताल चहुँपा के तब इंटरव्यू देबे चहुँपल. लेट से अइला का चलते ओकरा के डाँट मिलल.\nकुछ देर बाद दुसरको प्रत्याशी हेडक्वार्टर के गेट पर पहुंचा, त ओकरो एगो बुढ़िया कराहत मिलल. बाकिर सोचलसि कि एकरा फेर में पड़ब त इंटरव्यू ला लेट हो जाएब, से ऊ बुढ़िया पर धेयान ना दे के सीधे इंटरव्यू देबे चल दिहलसि.\nकुछ देर बाद प्रत्याशी नंबर तीन आइल आ ओह बुढ़िया के देखके कहलसि – ऐ माई, तोरा दुख से हम बहुते दुखी बानी. फेर ऊ ओह बुढ़िया संगे आपन कुछ सेल्फी-फोटू मोबाइल से खिंचलसि आ अपना फेसबुक स्टेटस के अपडेट कइलसि ई लिखत कि सगरी पत्रकार-मीडियावाला लोग एहिजा चहुँपस. एगो बूढ़ महतारी दम तूड़त बिया. मां बचाओ फाऊंडेशन नामके एनजीओ के बंदा तुरते चहुँपले आ दू घंटा ले तरह तरह के फोटू-सेशन करवा के कराहत बुढ़िया के लेके अस्पताल चल गइले.\nअगिला दिने अखबार में प्रत्याशी नंबर तीन के खबर फोटू समेत छपल कि नया तकनीक के इस्तेमाल क के ई नवही एगो बुढ़िया के जान बचवलसि. कुछेक टीवी चैनल एह प्रत्याशी नंबर तीन के इंटरव्यू एह बात ला लिहले कि कइसे नया तकनीक से लोग के जान बचावल संभव हो सकेला. तमाम फोटुअन में ओह कंपनी के हेडक्वार्टर बैक-ग्राऊंड में आइल जवना के दफ्तर में इंटरव्यू देबे ला प्रत्याशी नंबर तीन आइल रहुवे. अपना कंपनी के हेडक्वार्टर के फोटू देखके चेयरमैनो बहुत खुश भइल.\nआखिर में चेयरमैन एलान कइलन कि अपना सोझा मौजूद हालात के सबले सही इस्तेमाल प्रत्याशी नंबर तीने कइलसि. ऊ बुढ़िया के अस्पताल ले जाए में कवनो टाइम खराब ना कइलसि, उलटे एह मौका के इस्तेमाल आपन टीआरपी, आपन इमेज चमकावे ला कर लिहलसि. अइसने नवही के आजु का जमाना में सबले गुणवान माने के चाहीं.\nएह कहानी से हमनी के सीख मिलत बा –\n1 – समझदार लोग हर हालात के, चाहे ऊ कतनो दुखवाला काहे ना होखो, इस्तेमाल आपन इमेज चमकावे ला करेंले.\n2 – फेसबुक के इस्तेमाल आपन फेस चमकावे ला करे वाला लोगे यशस्वी होला.\n3 – हर समझदार बंदा के कवनो समस्या निपटावे में टाइम खराब ना करे के चाहीं. ओकरा अपना लगे तमाम समस्यन ला काम करे वाला एनजीओअन के लिस्ट राख के ओह समस्या से जुड़ल एनजीओ के खबर कर देबे के चाहीं.\nएह पोस्ट के पुराणिक जी के फेसबुक पेज पर हिन्दी में पढ़ीं.\nPrevious Post: झड़ुआवल आ बहारल के चरचा (बतकुच्चन – 175)\nNext Post: मॉरीशस : आपन बोली-आपन लोग


सिविल सोसायटी के हर्गिज तरजीह मत देव सरकार – Anjoria\nजून 17, 2011 सिविल सोसायटी\nकेजरीवाल-भूषण एंड कम्पनी एने एगो नया शिगूफा छोड़ले बा लोग. ओह लोग के कोशिश बा कि संसद-विधानसभावन के आम लोग का नजर में बेकार साबित कर दिहल जाव आ अपना आप के सबले बड़ बना लिहल जाव जेहसे कि सरकार के हस्तिये खतम हो जाव. अबही हालही में प्रशांत भूषण आ उनुकर पाँचो साथी एगो पत्र लिखके कहले बा लोग कि हमनी के व्यवस्था अतना नाकारा बिया के के प्रधानमंत्री बन जाई पता ना चले. अगर मधु कोड़ा बा ए. राजा जइसन केहू प्रधानमंत्री बन जाव त कइले का जा सकी ?\nई एगो फालतू बहस ह. अब एह महानुभावन के के बतावे कि संसद देश में कानून बनावे वाली सबले बड़की संस्था हिय, एकर गठन देश भर के वयस्क मतदाता लोग के वोट से चुनाइल सदस्यन से कइल जाला. माने कि अइसन लोग के समूह जेकरा पर देश भरोसा जतवले बा. अब एह संस्था के कवनो एक आदमी भा गुट के इच्छा से बान्हल ना जा सके. जबकि सिविल सोसाइटी का गुट में मामूली पढ़ल-लिखल लोग, शिक्षक से लेके गँवई समाज सुधारक ले, जे अपना के भविष्य के गांधी का रूप में देखत बा, शामिल बाड़े. एह लोग का साथे बाड़न कुछ वकील आ कुछ पढ़ल लिखल लोगन के एइसन टोली जेकरा हालात के पूरा जानकारिये नइखे. नारन अउर अनशनन का बीचे जवन बतावल सबले जरुरी बा ऊ ई कि एहमें से कवनो आदमी अइसन नइखे जे आम जनता खातिर जबाबदेह होखे. ई सिविल कहाये वाली सोसायटी जवन सबले बड़ बात कहत बिया ऊ बा भ्रष्टाचार के, खास कर के बड़का पद पर बइठल लोगन के भ्रष्टाचार के. एहिजा ई जिक्र कइल ठीक रही कि भ्रष्टाचार का मामिला में कम से कम एगो कैबिनेट मंत्री, एगो बहुते ताकतवर राजनेता के बेटी, आ कई गो नामी गिरामी कंपनियन के टॉप मैनेजर लोग आजुकाल्हु जेल में पड़ल बा. माने कि मौजूदा एजेंसियन के ठीक से काम करे दिहल जाव त कवनो संदिग्ध पर कार्रवाई कर सकेले.\nबाकिर केजरीवाल- भूषण एंड कम्पनी ई देखला का बजाय कि मौजूदा इंतजामन के कइसे अउरी ताकतवर बनावल जाव, ओह मिडिल क्लास सेंटिमेटलिटी के हवा देबे में लागल बाड़े जवना में ई मानल जाले कि नेता के उद्भव जनता के बीच से ओही तरह होला जइसे कि हमनी का आइल बानी जा. ई बहुते खतरनाक हालात त इरादा ह काहे कि ई समाजसेवा का नाम पर लोकतंत्रे के खतम करे के गहिरा साजिश लागत बा. एह साजिश के समुझे खातिर जरूरी बा कि रामदेव-हजारे-केजरीवाल-भूषण फिनोमिना के समुझल जाव. दरअसल जवना के सिविल सोसायटी के नाम दिहल गइल बा ऊ एगो एनजीओ संस्कृति के हिस्सा ह. एनजीओ संस्कृति नियोजित काँरपोरेट पूंजी के संस्कृति ह. अपने से उपजल संस्कृति ना ह. देश में सैकड़ो एनजीओ बा जवनन के विदेशन से हजारों करोड़ रुपिया मिलेला. एनजीओ समुदाय में काम करे वालन के आपन राजनीति बा, विचारधारा बा, वर्गीय भूमिका अउर एगो कास मकसदो बा. ऊ परंपरागत दलीय राजनीति का बदलैन का रुप में काम करेले. ई एगो बहुते बड़ साजिश के शुरुआत बा, भारत में लोकतंत्र के मेटा के भा लांगड़ बना के कवनो निहित स्वार्थी देश भा संस्था के हवाले कर देबे के, एहसे बेहद जरूरी बा कि मीडिया उन्माद, अन्ना के छोटहन वैचारिक प्रकृति, अउर भ्रष्टाचार, एह तीनों के पाछा सक्रिय सामाजिक शक्तियन के विचारधारात्मक स्वरूप के विश्लेषण कइल जाव. दरअसल ऊ छद्म संदेश देत बाड़न कि सरकार, संसद आ विधिक संस्थान में से केहू सही नइखे.\nदरअसल ई जवन कथित सिविल सोसायटी बा ओकर मकसद लोकतांत्रिक संस्थानन, नियमन आ परंपरावन के अनदेखी कर के ओकरा के बेकार बनावल बा. ई सोसायटी सत्ता सर्किल में जनमल संकीर्णतावाद के सामाजिक चेहरा ह. एकर लक्ष्य बा राजनीतिक दलन के बेमतलब बना दिहल, साजिश के ई पहिला भाग ह. दुसरका भाग बेहद गोपनीय बा आ एह पर आवे वाला समय में रोशनी पड़ सकेला. अतना त तय बा कि सिविल सोसायटी संकीर्णतावादी विचारन के हवा देत बा आ मध्यवर्ग में एकर तेजी से प्रचार- प्रसार हो रहल बा. ई सत्ता के बदलैन होखे के दावा पेश करत बाड़े. झटपट समाधान माँगत बाड़े. एहसे जरूरी बा कि सरकार सिविल सोसायटी के चक्कर में ना पड़े आ अपने तईं भ्रष्टाचार का खिलाफ लड़ाई छेड़ दे. एहमें सरकार के कुछ ना बिगड़ी लेकिन यदि ऊ सिविल सोसायटी भा अन्ना भा भूषण भा केजरीवाल जइसन लोगन के तरजीह दे दिहलसि त देश के बहुते कुछ बिगड़ जाई.


(बियफे,3नवंबर)\nमायावती सरकार केन्द्र के चिट्ठी लिख के राहुल के अघोषित दौरा के शिकायत कइले बिया. दू दिन पहिले अचके में बिना केहू के पहिले से बतवले राहुल गाँधी यूपी आ गइले आ उनुकर दौरा जारी बा. चूंकि राहुल गांधी के एसपीजी सुरक्षा दिहल गइल बा त उनुका दौरा का बारे में राज्य प्रशासन के पहिले से खबर रहे के चाहीं जेहसे उनुकर सुरक्षा के उपाय कइल जा सको.\nउप्र विधानमंडल का शीतकालीन सत्र 21 नवंबर से शुरू करावल जाई.\nफुटानी के शौक पूरा करे खातिर दिवाली के रात लखनऊ के गोमतीनगर मे चोरी करे वाला दू गो लड़िकन के पुलिस गिरफ्तार कर लिहलसि. दुनु बारहवीं के छात्र हउवें. लईकाईं में अतना चोना बा त जवानी में का जाने का करीहें !\nबागपत जिला में बियफे का दिन एगो रेलवे क्रासिंग पर ट्रक के धक्का मरला का बाद एगो यात्री रेलगाड़ी के तीन गो डिब्बा पटरी से उतर गइल जवना चलते दिल्ली-सहारनपुर रेलमार्ग ठप्प हो गइल बा. एह हादसा में तीन जने घवाहिल भइल बाड़े.


औरत आ जुआ – Anjoria\nसोम. मई 23rd, 2022\nऔरत आ जुआ\nदिसम्बर 28, 2014 उमेश ओझा, औरत आ जुआ, भोजपुरी, लेख\n– डॉ॰ उमेशजी ओझा\nऔरत आपन पुरा उमिर अपने-आप के सुहरावे आ सम्हारे में परेशान रहेली. काहे कि हमनी के पुरूष प्रधान देश में औरतन के डेग-डेग प आहत कइल जाला. ई लोग समाज में आर्थिक नजर से अपना पति भा कवनो मरद प निर्भर रहे वाली होली. खाली बइठल औरत कुछुओ कमा के आपन पहचान बनावल चाहेली. सीधा-साधा बोली में कहीं त जुआ औरतन के अइसन कमाई के तरीका बन जाला जवन बस उनकर होला. बाजी दस रूपईया से खेलल जाउ चाहे सई रूपईया से, जुआ में जीतल पईसा बडी गरमी देबेला. जुआ आजु के नया खेल नइखे. महाभारत काल में पांडव एही खेल में आपन राजपाट आ आपन मेहरारू द्रोपदी के दाव प लगा बइठल रहले.\nआजु जुआ ‘स्टेटस सिम्बल’ मानि के मनचाहा खेलल जाता. जे जुआ ना खेलल ऊ बड़ आदमी नइखे मानल जात. एह काम चलाउ कहावत के ढेर महत बा, अकसर हर पईसा वाला कहीं क्लब भा अपना घरे में जुआ के मजलिस बइठा लेत बाड़न आ लमहर हाथ मारिके, भा हारि के, दुनो में अपना के गौरवान्वित महसूस करेला लोग.\nअबहीं के समय में औरत जुआ खेलत बारी ई सही बा. बाकी ई कहल तनिक कठिन बा कि कब आ कवन दशक में औरत ई मरदाना सवख के कवना जिद से अपना लिहली. बाकिर अनुमान लगावलो अतना कठिन नइखे. आजादी के बाद के करीब सत्तर बरीस में हिन्दुस्तान के औरत कहाँ से कहाँ निकलत चली जात बाड़ी सँ ई केकरो से लुकाइल नइखे. शायद ओहि क्रांति आंदोलन के एगो चरण ह जुआ के सवख. आजु मुँहबोली आधुनिकता के रूप से देखे के मिलत ओकर दूगो रूप बा – पहिला सकारात्मक आ दुसरका नकारात्मक. जुआ आधुनिकता के एगो नकारात्मक रूप ह जेकरा के औरत अपनवली.\nमहानगर के आबो-हवा में ताश के खेल कब घर में घुस गइल पता ना. घर के कामकाज से बेखबर कुछ सुखी सम्पन्न औरत खाली समय काटे खातिर आ आपन जायदाद के देखावे खातिर आ आपन मरद के अथाह पईसा के ठेकाने लगावे खातिर कबो एगो सहेली त कबो दूगो सहेली का साथे जुटि के ताश खेलत रहली. आम तरीका से त ताश पपलू, तीन पत्ती, रमी, ब्रिज भा आधुनिकतम मैरिज खेल से खेलल जाला.\nकुछ बडहन अफिसरन के मेहरारू आ उनकर चमचिया, पईसा के कमजोर बाकी देखावा करे वाली कुछ मध्यम वर्ग के पढ़ल-लिखल, मन से विचलित औरत अपना घर-परिवार के देख-रेख के बदले जुआ खेलेली. काहें कि जुआ के उ लोग ‘स्टेटस सिम्बल’ मान बइठल बा.\nऐकरा अलग फउजी माहौलो में औरतन के जुआ धड़ल्ले से चल निकलल बा. घर में नोकर भा नोकरानी प लईकन के छोड़िके जुआ खेलत देखल गइल बा. काॅलेजिया लईकिओ लोग, मामूली घर के ऊबल औरत, दिन-राती खटे वाली नोकरानिओ ढंग से जुआ खेल लेत बाडी सँ. जमीन प खरिका भा झिटीका से लकीर खींच के, लुडो खेले वाला पासा, झिटिका भा ईमली के दानो से जुआ खेल लेला लोग. बाजी दस रूपईया के होखे चाहे सई रूपईया के. खेले वाला के बगलीए बाजी के रकम तय करेला. अबही एकेरा अलावे घरन में जुआ अब चिटफंड के नाम से बडी धूम-धाम से चल रहल बा.\nई सही बा कि जुआ के लत वाली औरतन के संख्या कम नइखे. अईसन औरतन के चाहे तीन प्रतिशत निकले चाहे बीस प्रतिषत बाकिर आधुनिकता के नाम प औरत जुआ अपनवले बाडी आ अपनावत जात बाडी.\n(लेखक के एह विचार से असहमत होखला का बावजूद एह लेख के प्रकाशित करत बानी कि सभे देखो कि के तरह आदमी औरतन के कवनो ना कवनो बहाने हिनाई करे में लागल रहेलें. जुआ खाली औरते ना खेलऽ सँ, मरदो लोग जुआ कम ना खेले. बाकिर लेखक एकरा के अइसन एकांगी बना के परोसले बाड़न कि लागो कि ई बुराई सबले अधिका औरतने में बा.\nपूछे वाला पूछ सकेलें कि जब संपादक एह रचना के मूल भावना से अतना खिझियाइल रहलन त प्रकाशित करे के कवन मजबूरी रहे? बस ईहे मानलीं कि हम ना चाहीं कि एहिजा बस हमरे तरह के पक्ष राखल जाव. जब जब मौका मिलेला हर तरह के राय-विचार परोसे ला तइयार रहीलें बस ओह लेख के सामाजिक मान्यता का सीमा में होखे के चाहीं.\nवाणिज्य में स्नातकोत्तर, बी॰एच॰एम॰एस॰, आ पत्रकारिता मे डिप्लोमा लिहले उमेश जी ओझा साल 1990 से लिखत बानी. झारखण्ड सरकार में कार्यरत उमेश जी के लेख आ कहानी अनेके पत्र पत्रिकन मे प्रकाशित होत रहेला.\nमंत्री जी भोजपुरी का बारे में रउरा वादा के का भइल?\n3 thoughts on “औरत आ जुआ”\nark pandey कहते हैं:\nजनवरी 28, 2015 को 10:07 अपराह्न पर\nबहुत बढ़िया रचना लागल ओकरो से बढिके लेखक आ संपादक के जुगलबंदी. हमरा त नईखे बुझात कि इ रचना खिझियाये लायक बा.एह में भोजपुरी भाषा के अनुरूप आदमी आ औरत के उचारण कैइल बा. जन समूह खातिर लोग उचारण बा. ठीक बा अउरी लिखी.\nDr. umeshji ojha कहते हैं:\nजनवरी 4, 2015 को 5:52 अपराह्न पर\nसंपादक जी से अनुरोध बा कि एह रचना के फेर से पढ़ी . साफ लिखल बा कि जुआ मरदाना शौक रहे मतलब कि मर्दों एह खेल के खेलेले . इहो लिखल बा कि महाभारत काल में पांडव इहे जुआ में आपन मेहरारू द्रोपदी के हार गईल रहले. औरत हिन् भावना के नईखी स वोहनी के हर दम आदर के पात्र बाड़ी स . बाकी हर पत्रिका के आपन एगो लक्ष्य होला. अगर ओकर संपादक खिझियाके बे पसंद कईसनो आ कुछुओ रचना प्रकाशित करो त ओह पत्रिका के कवनो मकसद ना रहजाई .\nEditor कहते हैं:\nजनवरी 4, 2015 को 8:47 अपराह्न पर\nरउरा लेख पर हमरा टिप्पणी पर मिलल राउर टिप्पणी सिरमाथे. बाकिर हमरा जवन बुझाइल तवन लिखनी आ हो सकेला कि हमरा राय से केहू सहमत ना होखे. रहल बात ‘भोजपुरिका’ भा अँजोरिया के मकसद के त एकर मकसद शुरुवे से एके गो रहल बा – भोजपुरी के बढ़ावा देबे के. एही चलते एहिजा हर तरह के रचना प्रकाशित क दिहल जाला भले ऊ प्रकाशनजोग होखो भा ना. सोचीले कि शायद एहसे लिखनिहार के उत्साह बढ़ी आ आगा चल के ऊ लोग कुछ बढ़ियो लिखे लागी. अपना एही सुभाव का चलते कई बेर बड़का साहित्यकार लोग से डाँटो सुनीले बाकिर अपना आदत से बाज ना आईं. हमरा याद नइखे कि आजु ले कबो कवनो लिखनिहार के कवनो रचना प्रकाशित करे से मना कइले होखीं. हम रचना ना देखीले रचना के भाषा देखीले आ ओतने से तोस मिल जाला हमरा.\nआदर का साथ,


कुछ कहले (कुछ ना कहले) – टटका खबर\nकुछ कहले (कुछ ना कहले)\nविकिलीक्स खुलासा में सांसद खरीदे का बाति खुलला का बाद पिछला संसद में नोट देखावे वाला सांसदन के आरोप सही लागे लागल. दोसरे इहो साफ हो गइल बा कि संप्रग सरकार में डेगे डेग पर अमेरिकी प्रशासन के दखलन्दाजी बा. अमेरिका तय करत लउकत बा कि सरकार में कवना मंत्री के कवन विभाग दिहल जाव. संसद में विपक्ष के जोरदार हमला का बाद प्रधानमंत्री मनमोहन सिंह कहले कि ऊ केहू के सांसद खरीदे के ना कहले रहले (अब केहु अपना मन से खरीदले होखो त ऊ का कर सकेलें ?). कहले कि ओह आरोप का बाद भइल चुनाव में उनकर पार्टी बढ़िया से जीत गइल रहे जवन साबित कर दिहलसि कि आरोप गलत रहे. (अब एकर मतलब केहू ई मत निकाल लेव कि ऊ नरेन्द्र मोदी का जीत का बाद गुजरात दंगा के आरोप गलत मानत बाड़न. अपराधी सांसदन के चुनाव जीत गइला का बाद हर अपराध से मुक्त मानत बाड़न.) प्रधानमंत्री का बयान का बाद बवाल अउरी बढ़ गइल बा. विपक्ष सांसदन के खरीद फरोख्त के मामिला के सीबीआई जाँच माँगत बा. मौजूदा सरकार के हालत ई हो गइल बा कि ओकरा पर कवनो आरोप लगा दीं लोग साँच माने के तइयार बइठल बा. छवि के अतना फजीहत शायदे कवनो दोसरा प्रधानमंत्री के भइल होखी.


ईद का मौका पर बजरंगी भाईजान से जिगरवाला के मुकाबला – Anjoria\nईद का मौका पर बजरंगी भाईजान से जिगरवाला के मुकाबला\nJuly 18, 2015 Editor फिल्म, मनोरंजन 0\nहर साल ईद का मौका पर आपन फिलिम रिलीज करे खातिर इस्लामी सभ्यता आ संस्कृति वाला बालीवुड में बेचैनी रहेला आ एकरा के बहुते खास मानल जाला. देखादेखी भोजपुरिओ सिनेमा में ईद के महत्व बढ़त गइल बा आ अब एहिजो ईद का मौका पर रिलीज छठ आ फगुआ का मौका पर रिलीज से अधिका भाव वाला होला.\nएह साल ईद के ठीक पहिले वाला शुक के सलमान खान के बजरंगी भाईजान आ निरहुआ के जिगरवाला रिलीज भइल. बाकी देश में जवन भइल होखो बाकिर भोजपुरी के इलाका छपरा में जिगरवाला के जिगर भाईजान से बरियार निकलल. बजरंगी भाईजान बस एके सिनेमाहाल में रिलीज भइल जबकि जिगरवाला के छपरा के दू गो सिनेमा हाल में लगावल गइल आ दुनू जगहा भीड़ मौजूद रहल.\nभोजपुरिका के एगो पाठक बलिया, दुबहड़ के अमन यादव एकरा बारे में बतवलन आ छपरा के शिल्पी सिनेमा हाल के खींचल फोटो का संगे आपन रिपोर्ट दिहलन. हालांकि फोटो के भीड़ देख के कवनो बड़हन भीड़ ना कहल जा सके बाकिर जब फिलिम दू गो सिनेमा हाल में लागल होखो आ सामने होखो सलमान खान के फिलिम त ई भीड़ मजगर जरूर कहल जा सकेला.\nअमन बतवलन कि फिलिम में पाँच सात गो गाना बा आ सगरी नीक लगली सँ बाकिर डीजे टाइप वाला एगो गाना “जोड़ी सुपर हिट हो गइल” बहुते पसन्द कइल लोग.\nजिगरवाला के कहानी शुरु होखत बा एगो आदमी से जे आपन बीबी के घरे छोड़ आपन सपना पूरा करे खातिर शहर चल जाता बा आ ओहिजे बस जात बा. एने ओकर मेहरारू आ लड़िका अकेले रह जात बाड़े जिनिगी के हालात से जूझे खातिर. लड़िका के अपना बाप से शिकायते ना नाराजगी हो जात बा. आगे चल के बाप के सचाई सामने आवत बा. एह बीच लड़ाई, झगड़ा, प्यार व्यार, गीत गवनई सगरी मसाला डालल बा फिलिम में जवन एगो आम आदमी के पसंद आवे वाला बा आ दर्शकन के प्रतिक्रिया सुन के इहे लागल कि फिलिम बनावे वाला निर्देशक अपना मकसद में कामयाब रहलें. कलाकारन के कामो देखेवालन के नीक लागत बा.\nआ अब आखिर में सबले मजेदार बात :\nजब अमन के भेजल एह खबर के प्रकाशित करे से पहिले फिलिम जिगरवाला का बारे में अउरी जानकारी खोजे के चहनीं त कुछ ना मिलल सिवाय एगो ट्रेलर के. रउरो देखीं आ एह राज के फाश करीं कि जिगरवाला का बारे में कवनो जानकारी इन्टरनेट पर काहे नइखे मिलत? ई फिलिम सचहु पहिला बेर रिलीज भइल बा कि दुबारा देखावल जात बा? दुबारा देखावल जात बा त दू गो सिनेमा हाॅल में एके साथ लगला के मतलब? आ काहे कवनो प्रचारक एकरा बारे में कवनो जानकारी नइखन भेजले? का एह फिलिम के केहु प्रचारके ना रहल ? राज गहिराए लागल बा आ हमार माथा घूमत बा ? कहीं अमने त हमार फिरिकी ना ले लिहलन? बाकिर तब अतना सब फोटो कहाँ से आ कइसे ?\nजतना जानकारी हम बिटोर पवनी तवन नीचे दिहल जात बा :\nकलाकार : दिनेश लाल यादव निरहुआ, आम्रपाली दुबे, प्रियंका पंडित, सुशील सिंह वगैरह.\nगायक गायिका : इन्दु सोनाली, खुशबू, आलोक कुमार, ममत राउत, रजनीश, प्रिया, नीलकमल,\nसंगीतकार : राजेश रजनीश\nगीतकार : प्यारेलाल यादव\nआडियो टी सीरिज पर\nजोड़ी सुपर हिट हो गइल


सगरी खबर भोजपुरी में (शनिचर, 11 जुलाई 2015) – टटका खबर\nसमाजवादी पार्टी के मुखिया मुलायम सिंह यादव पर यूपी के एगो आईएएस अधिकारी के हड़कावे के आरोप आईएएस अमिताभ ठाकुर के पत्नी लगवले बाड़ी. अपना आरोप के बरियार करत ऊ एगो आडियो क्लिपो जारी कइले बाड़ी जवना में मुलायम सिंह जइसन आवाज में अमिताभ ठाकुर के एगो नेताजी हड़कावत बाड़न. आडियो क्लिप मीडिया में सुनल सुनावल जात बा बाकिर केहू एकर सही होखे के दावा नइखे करत. करियो ना सके आ खास कर के तब जब ओकरा ‘उत्तम’ प्रदेश में रहे के बा त.\nआसाराम बापू पर लगावल यौन उत्पीड़न मामिला के एगो गवाह कृपाल सिंह पर काल्हु देर रात यूपी के शाहजहांपुर में कुछ बदमाश गोली चलवलें. गोली से घाहिल कृपाल के अस्पताल में भरती करावल गइल बा. उनुका घरवालन के कहना बा कि हमला आसाराम बापू के गुर्गा कइले बाड़न. जान जाईं कि आसाराम बापू पिछला 2013 से जेल में बंद बाड़न आ आजु ले उनुका के जमानत नइखे मिल सकल.\nसोनिया के इफ्तार पार्टी में लालू एह चलते नइखन जात कि सोनिया नीतीश के तरफदारी करत बाड़ी आ उनुके दबाव पर लालू मजबूरी में जदयू संगे गठबन्हन करे के जहर पियलन. लालू एह बात से साफ इन्कार कइले बाड़न. उनुकर कहना बा कि ओही दिने उहो इफ्तार पार्टी रखले बाड़न आ एहिजा रहल जरूरी बा. नीतीशो लालू के इफ्तार में नइखन जाए वाला काहे कि उनुका सोनिया आ केजरीवाल के इफ्तार पार्टियन में जाए के बा. सोनिया के राजनैतिक हैसियत का रह गइल बा एकरा के समुझे खातिर जान लीं कि उनुका इफ्तार में आवे के समय ममता का लगे नइखे बाकिर केजरीवाल के इफ्तार पार्टी में शामिल होखे पर हुंकारी भर दिहले बाड़ी.\nबिहार विधान परिषद के चुनाव परिणाम से उछाह में आइल भाजपा नेता अब तय कइले बाड़न कि बिहार में चुनाव अभियान के श्रीगणेश 15 जुलाई से कर दीहल जाई आ सगरी राज्य में कुल मिला के नाहियो त तीस हजार सभा करावल जाई. अगर कवनो उमेदवार के लागे कि ओकरा इलाका में कवनो खास नेता के कार्यक्रम करावल जरूरी बा त ओकरो के देखल जाई आ जतना संभव होखी पूरा करे के कोशिश कइल जाई.\nपुणे के फिल्म एंड टेलीविजन इंस्टीट्यूट ऑफ इंडिया अध्यक्ष पद से हटे ला गजेन्द्र चौहान तइयार नइखन जबकि ओहिजा के छात्र एही बात पर पिछला नौ जून से लगातार हड़ताल पर बाड़े. ओकनी के जिद्द बा कि गजेन्द्र चौहान के अध्यक्ष पद से हटावल जाय आ केन्द्र सरकार एह माँग पर कवनो काने नइखे देत.\nभारत आ चीन के आबादी में अब महज बारह करोड़ के फरक रह गइल बा. भारत के आबादी लगातार बढ़ल जात बा जबकी चीन के आबादी ओह से धीरे धीरे बढ़त बा. तीस पैंतीस बरीस में भारत दुनिया के सबले बड़हन आबादी वाला देश बन जाई.\nशनिचर का दिने पूरा उत्तर भारत में तेज आ भारी बरखा होखे के खबर बा. हालांकि बलिया में बहुते मामूली बरखा भइल. दिल्ली में एह बरखा से कई जगहा पानी भर गइल आ सड़कन पर आवाजाही बंद करे के पड़ गइल.\nआजु शनिचर का दिने बिहार में जन अधिकार पार्टी के बोलावल बिहार बंद का दौरान पप्पू यादव के गिरफ्तार कर लिहलसि पुलिस. हालांकि कुछ देर बाद उनका के छोड़ दीहल गइल.\nकेन्‍द्रीय गृह मंत्री राजनाथ सिंह देश के पूर्वोत्‍तर राज्‍यन के मुख्‍यमंत्रियन से कहलन कि ओह राज्यन में केन्‍द्रीय सशस्‍त्र पुलिस बल के तैनाती में कमी कइल जाव काहे कि ओहिजा के हालात सुधरे लागल बा. अगर आगे जरूरत पड़ी त फेरू सशस्त्र बल दीहि केन्द्र सरकार.\nराष्ट्रीय स्वयं सेवक संघ के सर संघचालक मोहनराव भागवत शनिचर का दिने कहलन कि सर्कस के बाड़ा में राखल शेर कतनो गरज लेव ओकर कवनो इज्जत ना होखे. शेर के त जंगले में रहे के चाहीं आ शेर के शेर होखले ओकरे हासिल ह.\nआरा बम धमाका मामिला में जदयू विधायक सुनील पांडेय के पुलिस आजु शनिचर का दिने गिरफ्तार कर लिहलसि. जदयू के ई दुसरका विधायक बाड़े जिनका के पुलिस गिरफ्तार कइले बिया. कुछ दिन पहिले अनंत सिंह के गिरफ्तारी भइल रहुवे.\nबाबा बर्फानी के दर्शन खातिर श्रद्धालुअन के नया जत्था के आजु शुक का दिने आधार कैंप से रवाना क दीहल गइल. अमरनाथ यात्रा के खराब मौसम का चलते रोके के पड़ल रहुवे. आजु रवाना भइल जत्था में करीब अढ़ाई हजार श्रद्धालु बाड़े.\nन्यूजीलैंड महिला क्रिकेट टीम आजु बैंगलुरु में खेलल गइल पहिलका बीसबीसा क्रिकेट में भारत के महिला टीम के 8 विकेट से हरा दिहलसि.\nअमरीका के सेरेना विलियम्‍स विंबलडन टेनिस टूर्नामेंट के महिला सिंगल्‍स खिताब जीत लिहले बाड़ी. फाइनल में ऊ स्‍पेन के गार्बाइन मुगुरूज़ा के हरवली.\nशंघाई सहयोग संगठन भारत के आपन पूरा सदस्य बनावे के फैसला क लिहलसि. भारत पिछला दस बरीस से एह संगठन में पर्यवेक्षक बन के रहत आइल बा.\nपाकिस्तान के विपक्षी दल अपना प्रधानमंत्री नवाज शरीफ पर नाराज बाड़े. ओह लोग के कहना बा कि भारत के पीएम नरेंद्र मोदी के साथे नवाज के मुलाकात बेइज्जति करेवाला रहल. एह मुलाकात का दौरान मोदी के बेवहार रूस के जार जइसन रहल आ नवाज शरीफ के मोदी के ‘सिंहासन’ तक जाए खातिर एगो लमहर गलियारा से गुजारल गइल जबकि मोदी एको डेग आगे ना बढ़लन. ओकरा बाद नवाज खुद चल के हिन्दुस्तानी प्रतिनिधियन से मिललन जबकि पाकिस्तानी प्रतिनिधि एक एक कर के मोदी से मिले गइलन.\nशनिचर का दिने तुर्कमेनिस्तान के राष्ट्रपति गुरबांगुली बरदीमुहमदोव के पीएम मोदी का तरफ से हाथ से बनल घोड़ा के एगो खास जीन भेंट कइल गइल. राष्ट्रपति घोड़ा खातिर जुनूनी प्रेम राखेलें आ उनुका ला एह सौगात के खास महत्व बा.\nआतंकी संगठन इस्लामिक स्टेट के अफगान-पाक इलाका के मुखिया के अमेरिकी ड्रोन हमला में मार गिरावल गइल बा. हाल में ई दोसर आतंकी सरगना रहुवे जवना के मार गिरावल गइल. सईद खान नाम के एह कमांडर के एही साल जनवरी में अफगान-पाक इलाका के इस्लामिक स्टेट के मुखिया बनावल गइल रहुवे.\nयूरो जोन के वित्‍त प्रमुखन के बइठक शनिचर का दिने ब्रसेल्‍स में होखत बा जवना में ग्रीस के करजा संकट से निबटे का बारे में विचार कइल जात बा.\nचाड के राजधानी नजामिना में भइल फिदायिन हमला में एगो बाजार में बम विस्फोट से करीब एक दर्जन लोग के मौत हो गइल.\nमिस्र के राजधानी काहिरा में इतालवी वाणिज्य दूतावास का सोझा भइल बम विस्फोट से एक आदमी के मौत हो गइल आ पाँच जने घवाहिल हो गइलें.


देश दुनिया के खबर – टटका खबर\nअवैध खनन मामिला में सरकार के अधिकारियन के सनाइल होखला के जाँच कड़ी सीबीआई.\nपद्मनाभस्वामी मंदिर से निकलल खजाना के हिसाब लगावे खातिर विशेषज्ञ एजेंसी के सेवा लिहल जाई. अदालत छठवाँ तहखाना खोले का बारे में कवनो फैसला ना लिहलसि.\nलोकपाल मसला पर संसद के स्थायी समिति के बइठक बुध का दिने हो सकेला. अबहीं समिति के पुनर्गठन के प्रक्रिया जारी बा.\nभारत-बांग्लादेश अपना साझेदारी के नया रूप देबे पर सहमत. भूमि विवाद से लगाइत बाघ संरक्षण जइसन कई मुद्दा पर करार पर दस्तखत भइल.\nआजुवो गुजरात में लोकायुक्त नियुक्ति विवाद का चलते संसद के दुनु सदन के काम में बाधा पड़ल. राज्यसभा में कवनो काम काज ना हो सकल लोकसभा में सिर्फ उड़ीसा के नाम बदले वाला विधेयके पारित हो पावल.\nकेंद्रीय पर्यावरण आ वन राज्यमंत्री (स्वतंत्र प्रभार) जयंती नटराजन राज्यसभा में बतवली कि देश में अबहीं 2547 वन ग्राम बावे जवना में से कवनो के राजस्व ग्राम में नइखे बदललल गइल.\nजयपुर में दक्षिणपूर्व एशिया क्षेत्रीय समिति के 64वां अधिवेशन के शुभारम्भ भइल. तीन दिन के एह अधिवेशन में टीकाकरण अभियान के तेज कइल, कुपोषण आ कम-पोषण आ गैर-संक्रामक रोगन पर काबू करे के उपाय जइसन कई मुद्दन पर विचार-विमर्श होखी.\nगुजरात के मुख्यमंत्री नरेंद्र मोदी जल्दिये हिमाचल प्रदेश के दौरा करीहें. उनुका के हिमाचल प्रदेश सरकार का ओर से बोलावल गइल बा.\nसाल 2008 के ‘वोट खातिर नोट’ मामिला में अमर सिंह के गिरफ्तारी का बाद भाजपा कहले बिया कि अमर सिहं के एह मामिला के पीछे के लोग के नाम बतावे के चाहीं.\nआंध्र प्रदेश में वाईएसआर कांग्रेस पार्टी के प्रमुख वाई. एस. जगनमोहन रेड्डी के समर्थक राज्यपाल से भेंट कइले आ आपन इस्तीफा सकारे के दबाव बनवले.\nअब किरण बेदी मँगली विशेषाधिकार हनन के सबूत. कहली कि बतावल जाव कि ऊ सांसदन का खिलाफ अपमानजनक भाषा के इस्तेमाल कब आ कहवाँ कइले रही.\nलोकसभा मंगल का दिने उड़ीसा के ओडिशा आ उड़िया भाषा के नाम ओडिया राखे खातिर संविधान संशोधन के मंजूरी दे दिहलसि.\nखनन मामिला में जनार्दन रेड्डी के गिरफ्तारी से उपजल हालात पर भाजपा अध्यक्ष नीतीन गडकरी से चर्रचा जरे मुख्यमंत्री सदानंद गौड़ा, आ मुख्यमंत्री पद से हालही में हटल येदियुरप्पा नागपुर गइल बाड़े. जेल में रेड्डी भाई लोग आम कैदियन का तरह रात गुजारल.\nगुजरात में लोकायुक्त के नियुक्ति से उठल विवाद पर आजु कांग्रेसी नेता राष्ट्रपति प्रतिभा पाटील से भेंट कइले आ कहले कि लोकायुक्त के नियुक्ति सही बा.\nप्रधानमंत्री मनमोहन सिंह आजु ढाका यात्रा पर बांग्लादेश चहुँपले. एह बीच ओहिजा के एगो मंत्री कहले कि अगिला साल से पहिले भारत के पारगमन सुविधा दिहल संभव नइखे.\nगुजरात में लोकायुक्त के नियुक्ति का विवाद का चलते आजुओ राज्यसभा के बईठका टार देबे के पड़ल.\nकेंद्रीय भारी उद्योग आ सार्वजनिक उपक्रम मंत्री प्रफुल्ल पटेल के कहना बा कि घाटा में चलत सार्वजनिक कम्पनी स्कूटर्स इंडिया लिमिटेड खातिर बोली बोलावे के प्रक्रिया अबही शुरू नइखे भइल.\nखाली कानूने बना लिहला से भ्रष्टाचार ना हट जाई. कहलें श्री श्री रविशंकर.\nहुर्रियत कांफ्रेंस के कट्टरपंथी धड़ा के मुखिया सैयद अली गिलानी के गोहार पर आजु काश्मीर आ श्रीनगर में जनजीवन प्रभावित भइल बा.\nभारतीय वायु सेना के एगो लड़ाकू विमान मिग-21 आजु फजीरे पंजाब में दुर्घटनाग्रस्त हो गइल. ओह पर सवार दुनु पायलट बाँच गइल बाड़े.\nममता बनर्जी के नाराजगी का चलते तीस्ता संधि के सम्भावना नइखे, तबहियो कोशिश जारी बा.\nकेंद्र सरकार कहले बिया कि अगिला साल 31 मार्च तक देशभर के 2,100 न्यायालय परिसरन में चलत 12,000 अदालतन के ई-कोर्ट मिशन मोड परियोजना के तहत कम्यूटरीकृत कर दिहल जाई.\nयुवक कांग्रेस दफ्तर पर साल 1993 में कार बम विस्फोट करे का मामला में मौत के सजा पवले देवेंदर पाल सिंह भुल्लर के सर्वोच्च न्यायालय संशोधित याचिका दायर करे के अनुमति दे दिहलसि.\nमुम्बई में अगिला साल 2012 से मेट्रो के परिचालन शुरू हो जाई. 2,356 करोड़ रुपिया के लागत से शुरु भइल मुम्बई मेट्रो रेल के पहिला परियोजना के 80 फीसदी से बेसी काम पूरा हो गइल बा.\nतमिलनाडु के तिरुचिरापल्ली का लगे काल्हु दू गो बस के टक्कर में 14 लोग के जान चल गइल आ सात जने घवाहिल हो गइले.\nराजस्थान में भारी बरखा का चलते दू गो मकान घहला से कम से कम चार लोग के मौत हो गइल बा.\nलोकसभा के एगो प्रोटोकॉल अधिकारी 26 अगस्त से लापता बाड़न. ऊ झांसी जाये वाला रेलगाड़ी में सवार भइल रहले आ ओकरा बाद उनुकर पता नइखे चलत.\nझारखण्ड के धनबाद जिला में घोटाला मामिला में आपन गिरफ्तारी से बाँचे खातिर अपना के मरल घोषित करवा चुकल एगो डाक्टर के सोमार का दिने गिरफ्तार कर लिहल गइल.\nलीबिया के गद्दाफी समर्थक एगो सशस्त्र काफिला आजु पड़ोसी देश नीजेर में दाखिल भइल बा.\nप्रधानमंत्री मनमोहन सिंह कहले बाड़न कि बांग्लादेशी मछली हिल्सा के सवाद चखे खातिर ऊ आपन शाकाहारी दर्जा छोड़ सकेले.\nबांग्लादेश प्रधानमंत्री शेख हसीना के सुरक्षा ड्यूटी में कई गो औरतो तैनात बाड़ी जिनका हाथ में हरमेसा बंदूक रहेला आ अंगुरी ओकरा घोड़ा पर.\nरूस में मिग-31 दुर्घटनाग्रस्त,2गो पायलटन के मौत.\nएगो सर्वेक्षण में कहल गइल बा कि अमेरिकी नागरिकन के एगो बड़हन हिस्सा के मानना बा कि मध्य पूर्व में अमेरिकी नीतियने का चलते न्यूयार्क आ पेंटागन में 11 सितम्बर, 2001 के हमला भइल रहे.\nप्रधानमंत्री मनमोहन सिंह आजु मंगल का दिने दू दिन के बांग्लादेश यात्रा पर चल गइले. उनुका साथ चार गो राज्य के मुख्यमंत्रियो लोग गइल बा. तिस्ता समझौता के विरोध करत ममता बनर्जी जाये से इंकार कर दिहली जवना चलते तिस्ता समझौता खटाई में पड़ गइल बा.\nब्रिटेन के विदेश मंत्री विलियम हेग एह बात कर पुष्टि कइले बाड़े कि ब्रिटेन के एगो दल राजनयिक मिशन पर लीबिया के राजधानी त्रिपोली गइल बा.\nपाकिस्तान के क्वेटा शहर में सेना तीन गो अलकायदा नेतवन के गिरफ्तार कर लिहलसि. कहल जात बा कि ई लोग अमेरिका, यूरोप आ आस्ट्रेलिया के आर्थिक हित पर हमला करे के योजना बनावत रहले.\nकेंद्रीय पोत परिवहन राज्यमंत्री मुकुल राय कहले बाड़न कि अबले पांच गो जलमार्ग के राष्ट्रीय जलमार्ग घोषित कइल जा चुकल बा. अब एही क्रममें असम में लखीपुर से भांगा तक बराक नदी के जलमार्ग बनावे के विचार होत बा. एकरा के छठवाँ राष्ट्रीय जलमार्ग घोषित कइल जाई.\nकेंद्रीय भारी उद्योग आ सार्वजनिक उद्यम मंत्री प्रफुल्ल पटेल कहले कि ऑटो उपकरण निर्माण के बढ़ावा देबे खातिर सरकार नियम कायदा के अउरी सरल बनावे के कोशिश करी.\nदक्षिणी दिल्ली के दिल्ली हाट में मंगल का दिने ग्रीनपीस के कार्यकर्ता 350 किलोग्राम बैगन के चोखा बना के आनुवांशिक रूप से संशोधित (जीएम) फसलन आ बीटी बैगन के मंजूरी देबे के प्रस्ताव का विरोध में दुनिया के अबले सबसे बड़ प्रदर्शन कइले.\nएक जमाना में स्कूटर के शौकीन लोगन के पसंदीदा सवारी रहल वेस्पा अगिला साल मार्च ले फेर भारत के सड़कन पर लउके लागी. एकर उत्पादन शुरू होखे जा रहल बा.\nसरकार के उम्मीद बा कि ऊ मौजूदा कारोबारी साल में 4.6 फीसदी वित्तीय घाटा के लक्ष्य हासिल कर ली.\nइटली के ऑटोमोबाइल कम्पनी फिएट के भारतीय सहायक कम्पनी देश भर के 20 शहरन में अगिला डेढ़ साल के भीतर शोरूम खोले के फैसला कइले बिया आ कम्पनी टाटा मोटर्स के साथे मिलके अपना गाड़ियन के निर्माण चालू राखी.\nसंयुक्त राष्ट्र व्यापार एवं विकास सम्मेलन कहले बा कि वैश्विक अर्थव्यवस्था में सुस्ती का चलते साल 2011 में भारत के आर्थिक विकास दर पर साल का मुकाबिले कम रहे के अनेसा बा.\nरोजगार सृजन पर कांग्रेस में अपना प्रस्तावित खास भाषण से पहिले राष्ट्रपति बराक ओबामा कहले बाड़न कि ‘राजनीतिक खेल’ बंद करके विपक्षी रिपब्लिकन के चाहीं कि ऊ मध्य वर्ग खातिर कइल जा रहल पहल के समर्थन करे.\nशुरूआती गिरावट का बाद आजु देश के शेयर बाजार सेंसेक्स में 149.48 अंक का बढ़ती का साथे बन्द भइल.\nमहंग मोटरसाइकिल बाजार में आपन स्थिति मजबूत करे खातिर इंडिया यामाहा मोटर प्राइवेट लिमिटेड आजु ‘आर15 वर्जन 2.0’ मोटरसाइकिल बाजार में उतरलसि. दिल्ली में एकर दाम 1,07,000 रुपिया पड़ऽता.\nफिल्म ‘जिंदगी ना मिलेगी दोबारा’ में मोटरबाइक चला ले एहमें माहिर हो चुकल बॉलीवुड अभिनेत्री कैटरीना कैफ टेलीविजन कार्यक्रम ‘लिव माई लाइफ’ खातिर अपना एगो सौभाग्यशाली प्रशंसक के मुम्बई में मोटरबाइक से घूमवली.\nअभिनेता इमरान हाशमी लाख कोशिश का बादो आपन चुम्मा लेबे वाला छवि से बाहर नइखन निकल पावत. उनुकर अगिला फिलिम ‘द डर्टी पिक्चर’ एह छवि के अउरी पोढ़ बना दी.\nअमेरिका के पीट्सबर्ग शहर में भइल सफल शल्य चिकित्सा का बाद बॉलीवुड अभिनेता सलमान खान के डबलिन में 10 सितम्बर से यशराज बैनर के फिल्म ‘एक था टाइगर’ के शूटिंग शुरू करे के उमेद बा.\nबरखा का चलते भारत आ इंग्लैंड के बीच के दुसरका एकदिना क्रिकेट मैच समय से शुरू ना हो सकल आ अब बरखा रुकला का बाद मैच शुरु भइल बा त एकरा के 23 ओवर के कर दिहल गइल बा.\nकेंद्रीय खेल मंत्री (स्वतंत्र प्रभार) अजय माकन लोकसभा में बतवले कि अंतर्राष्ट्रीय स्पर्धा में हिस्सा लेबे वाला देश के खिलाड़ियन के पिछला चार साल में अभ्यास खातिर लगभग 14 करोड़ रुपिया बाँटल गइल.\nभारतीय ओलम्पिक संघ भारत से हॉकी के चैम्पियंस ट्रॉफी के मेजबानी छीने के अंतर्राष्ट्रीय हॉकी महासंघ के फैसला के ‘दुर्भाग्यपूर्ण आ बिना जरूरत’ बतवले बा. कहले बा कि एफआईएच अपना फैसले पर फेर से सोचे.\nग्राहम गूच के इंग्लैंड क्रिकेट टीम के पूर्णकालिक बल्लेबाजी कोच नियुक्त कइल जाई. अबही सलाहकार के तौर पर काम करत गूच आपन दू साल के कार्यकाल पूरा होखला का बाद नया सिरा से ई काम सम्हरीहें.\nअमेरिकी ओपन में भारत के लिएंडर पेस आ महेश भूपति के विजय अभियान जारी बा. पेस रूस के एलीना वेस्नीना का साथे मिश्रित युगल के सेमीफाइनल में पहुंच गइल बाड़े.\nएशियाई चैम्पियंस ट्रॉफी में आजु भारत अपना तीसरा मैच में कोरिया के 5-3 से हरा दिहलसि.\nपाकिस्तान के साइकिल चालकन के भारत में 11 सितम्बर से होखे वाला अंतर्राष्ट्रीय रोड साइकिल टूर्नामेंट टूर-डी-दिल्ली में हिस्सा लेबे के भारत सरकार से अनुमति मिल गइल बा.\nविश्व में हॉकी की सर्वोच्च संस्था-अंतर्राष्ट्रीय हॉकी महासंघ भारत से प्रतिष्ठित चैम्पियंस ट्रॉफी-2011 के मेजबानी छीन लिहलसि. अब नया मेजबान के नाम बाद में बतावल जाई. भारत में हाकी संघ के नाम पर दू गो संस्था में विवाद चलत बा.\nगॉल टेस्ट के पिच के जांच करी आईसीसी.\nभारत के लिएंडर पेस आ रूस के महिला टेनिस खिलाड़ी एलीना वेस्नीना के जोड़ी अमेरिकी ओपन ग्रैंड स्लैम के मिश्रित युगल स्पर्धा के सेमीफाइनल में आ गइल बा.\nभारत के लिएंडर पेस अउर महेश भूपति के जोड़ी हमवतन सोमदेव देवबर्मन आ फिलीपींस के ट्रीट कोनरार्ड हुए के जोड़ी के सीधे सेटन में हराके अमेरिकी ओपन ग्रैंड स्लैम के क्वार्टर फाइनल में आ गइल बा.\nइंगलैण्ड का साथे दुसरका एकदिना मैच आजु. सचिन तेंदुलकर सिरीज से बाहर\nसर्बियाई टेनिस खिलाड़ी नोवाक जोकोविक आ फ्रांस के जो-विल्फ्रेड सोंगा आपन-आपन मुकाबला जीतके अमेरिकी ओपन ग्रैंड स्लैम के अंतिम-8 दौर में आ गइल बाड़े.


राजद के एगो अउर अपराधी नेता के मिलल उमर कै – टटका खबर\nअपराधी आ बाहुबली नेता त हर दल में मिल जइहें बाकि राजद में भरल बाड़े। चारा चोर लालू के गोल के सांसद रहल नेता प्रभुनाथ सिंह के मशरख से विधायक अशोक सिंह के खून करे का अपराध में आजु उमर कैद के सजा सुना दिहलसि हजारीबाग के एगो अदालत।\nअलग बात बा कि 23 बरीस पहिले खून करे वाला ई अपराधी एह बीच सांसदो रहल आ आपन नेतागिरी चलावत रहल।\nचारा चोरी घोटाला में सजा मिलला का बावजूद लालू आजुओ बाहरे बाड़न आ आपन धौंसगिरी चलावते बाड़न। गनीमत बा कि राहुल का चलते अब चुनाव नइखे लड़ सकत ई घोटालेबाज।\nप्रभुनाथो अब चुनाव ना लड़ पइहें।\nएह हत्या में शामिल रहल प्रभुनाथ सिंह के भाई दीनानाथ सिंह अउर रितेशो सिंह के उमर कैद के सजा सुनावल गइल बा. साथ ही तीनो जने प 40-40 हजार रुपिया के जुर्मानो लगावल गइल बा.\nTags: प्रभुनाथ सिंह, राजद, लालू प्रसाद यादव\nसांसद प्रभुनाथ सिहं के काफिला संगे हादसा होखे से बाचल\nमानसून सत्र का पहिलके दिने भोजपुरी के चरचा


सीमा सिंह खेसारीलाल यादव संगे डांस कइली – Anjoria\nसिनेमा भोजपुरी के डांसिंग क्वीन सीमा सिंह आ खेसारीलाल यादव के डांस जलवा रउरा सभे देखब निर्देशक मंजुल ठाकुर के फिलिम में. पिछला दिने एह फिलिम ला सीमा सिंह एगो खास आयटम नंबर खेसारीलाल यादव संगे कइली. एह ला राजपिपला में बाकायदा एगो सेट लगावल रहे. खेसारी के डांस के बड़ाई करत सीमा सिंह कहतारी कि ऊ कमाल के अभिनेता आ डांसर हउवें. कहली कि वइसे त नायक लोग संगे नाचे के मौका कमे मिलेला काहे कि अधिकतर आयटम नम्बर खलनायकन साथे कइल जाला.\nएह फिलिम में खलनायक बाड़न संजय पांडे.


बिहारवासियों के नाम आचार्य पं० पृथ्वीनाथ पाण्डेय की खुली चिट्ठी - IV24 News & Infotainment\nHomeआपकी बात : THINKING MATTERबिहारवासियों के नाम आचार्य पं० पृथ्वीनाथ पाण्डेय की खुली चिट्ठी\nOctober 17, 2020 आपकी बात : THINKING MATTER, बिहार 0\nबिहार के काका, चाचा, दादा, भाई लोगन!\nरऊवाँ सभे ख़ूब सोचबिचारि कइ लिहीं। आपना के ‘सुसासन बाबू’ कहेवाला नेतवा केतना चटकोर आ चाल्हाकु बावे। सुरू-सुरू में नितिसवा जब मुखमनतरी बनल रहुए तब ले नीमन-नीमन काम कइले रहे। ओही से ओकरा के ‘सुशासन बाबू’ कहल गइल रहे। बाकिर जइसे-जइसे उ जीतत गउए, ओकर दिमागवा सातवाँ आसमान पर चहुँपे लगुए। अब ओकर असलिका रूपवा सबके समनवाँ आ चुकल बा। नरेनदर मोदियो बिहार में जइहें आ आपनु ‘टम्पो हाई’ करइहें। नरेनदर मोदी सोच तारे कि उनकर पहिलका-लेखा परसिद्धी आ प्रभउवा बनल बावे। इ उनकर खाली मनवाँ के बहम बा; काहें से कि ‘कोरोनवा’ के सुरू-सुरू में जवना तरह से उनकर गुलाम पुलिस आ जिला परसासन के अफसर लोग परदेसवा से लौटत बेरिया बिहारी लोगन पर लाठी चलवले बा आ गरिवले बा, ओकरा के रऊवाँ सभे के भुलाये के नइखे। अब ऊ सबकर बदलवा एके साथे लेबे के बेरा नगीचे आव ता।\nनरेनदर मोदी एगो अइसन आदमी के नाँव हवे, जवना के मनवा में रऊवाँ सभे खातिर कवनो मोह, दाया नइखे। जइसे पिछलका छौ साल में जोंकिया-लेखा देसवा के जनता के खूनवाँ चूसत बावे, होही जइसन बिहार में नीतीसवा से खून चुसवा लीही। काँहे से कि बिहार में चहुँपि के नरेनदर मोदी आपन बँहिया झारि-झारि के धरम आ पाकिस्तान-चीन के बात करी। आ आपन सबसे बड़का दुसमन पर्टिया काँगरेस के पाकिसतान, कसमीर आ चीन बताई। रऊवाँ सभे ओकर ‘पुरुस चरितर’ से बचल रहब। पिछलका छौ साल जउन नरेनदर मोदी सोगहग देसवा के खाँड़े-खाँड़े करत आवता, उ कवनो अजगर साँपवा से कम नईखे। खाली नफरत, खाली नफरत का बीया बोअत आवता।\nआ एतना समुझि लीहीं, रऊवाँ सभे के तनिको बिछलाइल एतना घाही कइ दीही कि कवनो करम का ना रहब सभ। किसानन के बेरोजगारन के नरेनदर मोदी जवन गति कइले बाड़े, ओसे समुझि लीहीं सभे कि नीतीसवा के बिहार से दूरे रखे के बा। एगो ‘कुकुर’ मुखमनतरी बनि जावे, बाकिर नरेन्दर मोदी आ नीतीसवा के दलिया के सरकार नइखे बनावे के बा। मिठुआ के बतिया में फँसब त समुझि लीहीं कि अगिला पाँचु सलिया तब बिहारी लोग भकोर-भकोर के रोइहें। भारास्टाचारु, महँगाई से पढ़ाई-लीखाई, रोज़गारी सब चौपटि लउकाई।\nअबु रऊवाँ सभे के सोचे के बा :– रऊँवा सभे के खाइल-पिअल-आघाइल मुखमनतरी चाहीं कि नवका आ जुग-जामाना के हिसाब से सोचेवाला जवान मुखमनतरी चाहीं।\nबिहार के चुनइया अब नगीचावल आवता। धरम आ करम पर थूकेवाला खेला सुरू हो गइल बा। उजरका दाढ़ी बाबा बिहार में आइ के आगि लगइहें; भोगी-जोगी-रोगियो के संगम आ तिरबेनी लउकी।\nकोरोना के बेरिया में ना जानु काहाँ-काहाँ से भूलल-भटकल बिहारी परदेसियन के मोदी बाबा आ जोगी चाचा के गुलमिया करेवाला पुलिसवन लठियाई-लठियाई के भगवले रहले। काँखु में दो महीना-चार महीना के छौंड़ा-छौंड़ी के दबवले मेहरारू लोग के जवन दुरगती भइल रहे, ओकरा के भुलाई के अगर नीतीसवा के जीतवलीं सभे त इ सभ रऊवाँ सभै के अरदुवाइ घटाइ दीही आ हाथवा में भीख माँगे खातिर कटोरा थमाई दीही। ईहे नीमन कहाई कि नीतीसवा के बिहार से अइसन बिदाई करे के बा कि मोदी-रोगी-जोगी-भोगी के नीमनि से अँखिया खुलि जाये, काँहे से कि अब ले अन्हराईल बाड़न स। कोरोना के समइया नीतीसवा कहले रहे :– प्रवासी बिहारियों को बिहार-सरकार वापस लाने में असमर्थ है।\nएतने ना, होहि आफतिया में नरेनदर मोदियो आपनु हाथवा खाड़ा कइ देले रहे।\nरऊवाँ सभे के नीके से जाने के चाहीं कि २०१४ के बरसिया में लोकसभइया के चुनइया में भासड़ करत समय नरेन्दर मोदी अहले रहुए :— बोलो! बिहार के लिए कितना दे दूँ? ….. इतना दे दूँ?….. इतना दे दूँ। आप सभी को याद है, उस पट्ठे ने ‘झरा…..’ भी नहीं दिया। बिहार में बिसविधालय आ ना जानु का-का बनवाये के सपना देखाइ के पराइ चलल। ओकर आ नीतीसवा के दलु मिलि के सरकार बनाइ लिहल। मोदिया के आपनु कहलका याद ना रहल। जइसे खाई के भँइसिया हग देले, होही लेखा ऊहो पाठा बोलि-बालि के भागु निलल आ फेरू बिहार में जलदी ना आइल। मुँहवा में करीखा त पोताइ गईल बा, बाकिर बजरु बेहया लोगन के का कहलु जाउ?\nथोरे महीना पहिले बिहार में बाढ़ आइल रहे। ओमे नरेनदर मोदी केतना बार सहायता लेके चहुँपल रहुअन? फेर कवना मुँहवा से ऊ भोटवा माँगे अइहें। रऊवाँ सभे कि चाहीं कि चुपचापे अपना घर में बइठल रहीं। अइसन जतन करीं सभे कि ओइजा खाली कुकुर-बिलारि फेंकरा सँ।\nअब रऊँवा सभे खातिर बाड़ा नीक समयवा मिलि गइल बा। अब निरबंसियन आ तिरछोलन के सीखिया सिखावे खातिर चुनइया आवे वाला बा। मनवाँ बना ल़ीं सभे कि एगो गदहा मुखमनतरी भले बने, बाकिर नीतीसवा जरिको ना। आ ना त घर में जेतना सवाँग बाड़े, ओही हिसबवा से अलमुनिया के कटोरा ‘एडभान्स’ में घरे में रखि लीहीं सभे।\n(सर्वाधिकार सुरक्षित– आचार्य पं० पृ्थ्वीनाथ पाण्डेय, प्रयागराज; १७ अक्तूबर, २०२० ईसवी।)\nLetter to citizens of Bihar\nआइए! अपूर्णता से ‘पूर्णता’ की ओर साथ-साथ चलें


(सोमार5सितम्बर)\nलालू प्रसाद आजु सोमार के फारबिसगंज चहुंप के भजनपुरा गांव में पुलिस गोलीबारी में मराइल बतावल जा रहल लोग के परिवार के अपना पार्टी का तरफ से एक-एक लाख रुपिया दिहले.\nबिहार के मुख्यमंत्री नीतीश कुमार आजु कहले कि लालू प्रसाद जहाँ मन करे तहाँ सूतस बाकिर संसद सूते के जगहा ना ह.\nसुशील मोदी के नेतृत्व में बीस राज्य के वित्त मंत्री दस दिन के विदेश दौरा पर जइहें आ स्पेन, फ्रांस, बेल्जियम अउर लक्जमबर्ग के यात्रा करीहें.\nसिवान जिला के कंघवाहारा श्रीनगर में अतवार का दिने दाहा नदी में डूबल तीनो लड़िकियन के लाश आजु मिल गइल.\nबिहार में अब ‘समझो-सीखो’ कार्यक्रम\nपटना,5सितम्बर (आईएएनएस). बिहार के स्कूलन छात्रन के तादाद बढ़ल का बाद अब शिक्षा के गुणवत्ता सुधारे खातिर शिक्षक दिवस का मौका पर एगो नया कार्यक्रम समझो सीखो के उद्घाटन राज्य के मुख्यमंत्री नीतीश कुमार कइले.\nएह कार्यक्रम के राज्य के 71,000 स्कूलन में लागू कइल जाई. बिहार शिक्षा परियोजना अउर यूनिसेफ के बनावल एह कार्यक्रम कर विद्यालय शिक्षा समिति अउर अभिभावकन के साथ मिलाके चलावल जाई. ‘समझो-सीखो’ कार्यक्रम खातिर 38 गो प्रचार वाहन तइयार करावल गइल बा जवन जगह-जगह घूम-घूमके शिक्षा के गुणवत्ता के प्रचार करीहे सँ. उद्घाटन करत नीतीश कुमा कहले कि अब स्कूलन में संस्कृति आ खेलो पर ध्यान दिहल जाई.\nएह मौका पर शिक्षा के क्षेत्र में अमूल्य योगदान करे वाला कई शिक्षकन के सम्मानितो कइल गइल.\nशिक्षा विभाग के एगो अधिकारी बतवले कि एह प्रचार वाहनन पर आकर्षक झांकी लगावल जाई, शिक्षा के प्रोत्साहित करे वाला गीत बाजी आ कई एक समारोहन के वीडियो देखावल जाई. कार्यक्रम पर 50 करोड़ रुपिया के खरच आई. एकर सफलता खातिर पूरा जवाबदेही विद्यालय के प्रधानाध्यापकन पर डालल गइल बा.(इंडो-एशियन न्यूज सर्विस)\nएगो निलंबित आईएएस अधिकारी शिवशंकर वर्मा के संपत्ति के काल्हु जब्त कर लिहल गइल आ उनुका पटना के आलीशान मकान पर सरकार के ताला लाग गइल. अब एह मकान में स्कूल खोलल जाई.\nफारबिसगंज गोलीकाण्ड का खिलाफ काल्हु लालू प्रसाद के नेतृत्व में फारबिसगंज मार्च शुरू भइल. पटना से रवाना होत लालू प्रसाद कहले कि ऊ गरीबन पर अन्याय ना होखे दीहें आ एकर हरसंभव विरोध करीहें.\nजदयू नेता संजय सिंह कहले कि जब फारबिसगंज वाली घटना भइल रहे तब त लालू केन्द्र में मंत्री बने के जुगाड़ में अझूराइल रहले. आ जब कुछ ना भेंटाइल त अब उनुका फारबिसगंज मार्च के इयाद आइल बा.\nकृषिमंत्री नरेन्द्र सिंह के कहना बा कि केंद्र से यूरिया खाद के कम आपूर्ति मिलला का चलते राज्य में खाद के संकट हो गइल बा. कहले बाड़न कि बिहार के कोटा दोसरा राज्यन के दे दिहल गइल बा.


भगवान राम के पियक्कड़ कहे वाला द्रमुक नेता करुणानिधि के बीमारी से मौत – टटका खबर\nAug 7, 2018 एम करुणानिधि, पीएम मोदी\nचेन्नई 07 अगस्त. द्रविड़ मुनेत्र कषगम (द्रमुक) के सुप्रीमो अउर तमिलनाडु के मुख्यमंत्री रह चुकल नेता एम करुणानिधि के मंगल का दिने बीमारी का चलते कावेरी अस्पताल में मौत हो गइल. उनुकर उमिर वइसहूं 94 बरीस हो गइल रहुवे.\nकावेरी अस्पताल का ओर से जारी विज्ञप्ति में कहल गइल बा कि करुणानिधि साँझ के छह बजके 10 मिनट पर आखिरी साँस लीहलन. ऊ ढेर दिन से बीमार चलत रहुवन आ पिछला 28 जुलाई का दिने उनुका के अस्पताल में भरती करावल गइल रहुवे.\nउनुका मौत के खबर सुनते उनुका समर्थकन में शोक पसर गइल. उनुकर अब-तब के खबर सुनि के काल्हु रतिए से बड़हन भीड़ अस्पताल का बहरी जमा रहुवे.\nकरुणानिधि का मौत पर पीएम मोदी आपन शोक संवेदना प्रकट करत कहलन कि उनुका मौत से देश एगो जमीन से जुड़ल नेता, गहन विचारक, लेखक अउर एगो अइसन हस्ती गँवा दिहलसि जे भर जिनिगी गरीब आ वंचितन के कल्याण खातिर काम कइलसि.\nपीएम मोदी याद कइलन कि उनुका करूणानिधि का साथे संवाद के कई बेर मौका मिलल रहे. सामाजिक कल्याणकारी नीतियन के उनुका पोढ़ आ गहीर समुझ रहल. ऊ लोकतांत्रिक मूल्यन के प्रति समर्पित रहलें आ देश में आपातकाल लागू कइला पर ओकर कड़ा विरोध कइले रहलें. ऊ हमेशा तमिल हित के बात उठवलें आ तमिलनाडु के आवाज बनल रहलें.


आवते छाप लिहली अर्चना सिंह – Anjoria\nसिनेमा भोजपुरी में तीन गो फिलिमन से शुरूआत करे वाली अर्चना सिंह आवते साथ फिल्म जगत में सनसनी फैला दिहली. आज उनकर गिनिती भोजपुरी के व्यस्ततम अभिनेत्रियन में होखे लागल बा. बिहार के भभुआ के रहे वाली अर्चना सिंह के ग्लेमर वर्ल्ड में आइल संजोगे रहल. भोजपुरी के पहिलका मनोरंजन चैनल महुआ के हिट सीरियल “स से सरस्वती” में निगेटिव किरदार से अभिनय के क्षेत्र में डेग धरे वाली अर्चना के एक महीना में तीन गो फिलिम रिलीज़ भइल. एहमें रहल निर्देशक ब्रज भूषण के “फूहड़ सनीमा” जवन भोजपुरी के अबले के सबले बोल्ड फिलिम बा. एह फिलिम में अर्चना सिंह के किरदार एगो आम घरेलु लड़िकी के बा जवन एगो साफ़ सुथर फिलिम बनावे वाला निर्देशक के प्रेमिका बाड़ी. ओह निर्देशक के किरदार में बाड़ें बहुमुखी अभिनेता अजय दीक्षित. एह फिलिम में अर्चना के सहज अभिनय सभकर धेयान अपना ओरी खींचलसि. एकरा साथही रिलीज भइल अर्चना के दोसर फिलिम रहल “बड़का छोटका”. निर्देशक पायल कश्यप आ रमेश झा के एह फिलिमो में अर्चना के अभिनय सराहल गइल. एह दुनु फिलिमन का अगिला हफ्ता रिलीज भइल “लक्ष्मण रेखा”. एहमें उनुका साथे रहलन विनय आनंद आ गुंजन पन्त. लक्ष्मण रेखा एह घरी मुंबई में धूम मचवले बिया.\nहाल ही में बिहार से भोजपुरी फिलिम “जान तू जहान तू” के शूटिंग करके मुंबई लवटल अर्चना धारावाहिकन में व्यस्त बाड़ी आ एही महीना एगो बड़हन फिलिम के शूटिंगो करे वाली बाड़ी.


टटका खबर, बियफे, ३ जून – Anjoria\nJun 3, 2010 news in bhojpuri, टटका खबर\nबंगाल के शेरनी बंगाल पर काबिज होखे का राह पर\nपश्चिम बंगाल के नगरपालिका चुनावन में ममता बनर्जी के तृणमूल बहुते बरियार हो के सामने आइल बा. कहल जा रहल बा कि वामफ्रंट के सरकार के दिन अब गिनल चुनल रह गइल बा. ममता के जीत का साथे साथ कांग्रेस उनका से नरम व्यवहार कइल शुरु कर दिहले बिया. कांग्रेस के भ्रम रहे कि ओकरा बिना अकेले पड़ल ममता लेफ्ट के हरा ना पइहें. बाकिर जब पासा उल्टा पड़ल त प्रणव मुखर्जी तुरते आपन गलती मान लिहलें आ ममता के बधाई दे दिहलें. दोसर कदम केन्द्र सरकार उठवलसि जब ऊ ज्ञानेश्वरी एक्सप्रेस दुर्घटना के सीबीआई जाँच करावे के बात मान लिहलसि. ममता एकर माँग कइले रही बाकिर केन्द्र तब तइयार ना रहे.\nगुजरात में भयंकर तूफान के अनेसा\nगुजरात के समुद्र किनारे वाला इलाका से बीसन हजार लोग के सुरक्षित निकाल लिहल गइल बा काहे कि अनेसा बा कि आजु साँझ ले भयंकर तूफान फेट ओहिजा बड़हन बरबादी कर सकेला. कच्छ आ सौराष्ट्र इलाका में तबाही आवे के पूरा अनेसा बा. गुजरात सरकार आपन सगरी कार्यक्रम रद्द कर के अधिकारियन के तूफान पर नजर राखे आ बचाव कार्य में लगावे के निर्देश दिहले बिया.\nबिहार में दू गो नक्सली मुठभेड़ में ढेर\nबिहार का मुंगेर जिला में सीआरपीएफ आ नक्सलियन का बीच मुठभेड़ में दू गो नक्सली मार गिरावल गइलें. मुठभेड़ बघेल जंगल में छापामारी अभियान का दौरान भइल. मराइल नक्सलियन का लगे से एगो राइफल मिलल बा. एह बात के जानकारी आजु सबेरे पटना में डीजीपी नीललमणि दिहलें.\nपुलिस का ढिलाई से सिक्ख विरोधी दंगा के आरोपी छूट गइलें\nरोहतास जिला में साल ८४ के सिक्ख विरोधी दंगा के २७ गो आरोपियन के कोर्ट सोमार के दिने बरी कर दिहलसि काहे कि ओह लोग का खिलाफ कवनो सुबूत ना मिलल. बार बार समन का बावजूद कवन गवाह ना आइल. गवाहन में चार गो पुलिसकर्मीओ शामिल रहले. कोर्ट एह ढिलाई खातिर पुलिस के फटकारो लगवलसि.\nबिहार कांग्रेस में फेर बदल\nबिहार के प्रदेश कांग्रेस अध्यक्ष अनिल शर्मा आ राज्य प्रभारी जगदीश टायटलर के हटा के महबूब अली कैसर के अध्यक्ष आ मुकुल वासनिक के राज्य प्रभारी बनावल गइल बा. कांग्रेस नेतृत्व के आशा बा कि मुस्लिम पिछड़ा वर्ग के एह जोड़ी से पार्टी के फायदा चहुँपी. कांग्रेस बिहार विधानसभा के चुनाव अकेले लड़े के योजना बना रहल बिया.\nरामविलास पासवान राज्यसभा खातिर परचा भरलन\nबिहार में राज्यसभा के पाँच सीट खातिर पांचे गो परचा दाखिल भइला का चलते रामविलास पासवान के चुनाइल तय हो गइल बा. जदयू से दू गो, भाजपा से एगो, राजद से एगो आ लोजपा से एगो परचा भराइल बा. कांग्रेस का तरफ से कवनो परचा दाखिल ना भइला से रामविलास के चुनाव निर्विघ्न हो गइल. विधानपरिषद का चुनावो में बिहार आ यूपी में निर्विरोध चुनाव होखे जा रहल बा काहे कि जतना सीट रहे ओतने परचा भराइल बा.\nवकालत करे खातिर अब इम्तिहान पास करे के होखी\nबार कौन्सिल आफ इण्डिया एह साल से एल एल बी पास कर चुकल लोग के इम्तिहान ले के तय करी कि ऊ लोग वकालत करे लायक बा कि ना. खाली युनिवर्सिटी परीक्षा पास कर लिहल काफी ना रही. बार कौन्सिल के इम्तिहान के खासियत ई रही कि लोग अपना मरजी भर किताब, नोट्स, गाइड वगैरह ले के जा सकेला आ नकल करे के पूरा छूट रही. एही बहाने देखल जाई कि नकल करे के अकल बा कि ना. वइसहू कहल जाला कि किताब रेफर कइला बिना केहू बड़का डाक्टर भा वकील ना बन सके.\nयूपी बोर्ड अब अंगरेजी माध्यम वाला स्कूलो के मान्यता दीहि\nसीबीएसई आ आईसीएसई से मुकाबिला करे का फेर में यूपी बोर्ड तय कइले बा कि अब अंगरेजीओ माध्यम वाला स्कूलन के मान्यता दिहल जाई. पहिले बस हिन्दी माध्यम वाला स्कूलन के मान्यता दिहल जात रहुवे. अब पुरनको स्कूल आपन माध्यम बदल सकेले. एह खातिर माध्यमिक शिक्षा अधिनियम में संशोधन कर दिहल जाई जवना का अध्याय सार में साफ लिखल बा कि खाली हिन्दिये माध्यम वाला स्कूलन के मान्या दिहल जा सकेला.\nसाणन्द से बनल नैनो निकलल शुरु हो गइल\nममता का राजनीति का चलते बंगाल में नैनो के कारखाना ना लाग पावल आ गुजरात चलि गइल, ओहिजा ११०० एकड़ में बनल २००० करोड़ का लागत के कारखाना से पहिलका नैनो काल्हु निकलल. अब नैनो के वेटिंग लिस्ट जल्दिये खतम हो जाई. शुरु में एक लाख कार के बुकिंग करावल गइल रहे जवना में से चालीस हजार नैनो दिहल जा चुकल बा. साणन्द कारखाना से एक साल में अढ़ाई लाख नैनो बनावल जा सकेला.\nखेलसंघ पर केचुली मार के बइठल लोग सरकार पर भारी पड़त बा\nसरकार चहलसि कि खेलसंघन पे चालीस चालीस साल से केंचुली मार के बइठल मठाधीशन से खेलसंघन के मुक्त करा लिहल जाव. बाकिर ऊ लोग अतना आसानी से हटे वाला नइखे. आ ओह लोग का समर्थन में अंतर्राष्ट्रीय ओलम्पिक संघ आ गइल बा जे कहले बा कि सरकार अगर आपन इरादा ना बदललसि त भारत के मान्यता खतम कर दिहल जाई आ ओह हालत में दिल्ली में होखेवाला राष्ट्रकुल खेल के मेजबानिओ छीनल जा सकेला. सरकार के मन मार के ओह लोग के बरदाश्त करे के पड़ी जेकरा चलते खेल में खिलवाड़ हो रहल बा.


छठ बहुत पॉवरफुल त्योहार ह – भोजपुरी गायिका अक्षरा सिंह | DPK NEWS\nHome bollywood छठ बहुत पॉवरफुल त्योहार ह – भोजपुरी गायिका अक्षरा सिंह\nभोजपुरी फिल्मन में गायक के नायक बने के परंपरा त खूब बा. मनोज तिवारी से लेकर निरहुआ तक बहुत पुरुष कलाकार लोग मिल जाई. बाकिर पर्दा से निकल के लोगन के बीच उतरले वाली अक्षरा सिंह के मिसाल अलगे बा. फिल्म में काम कइला चमकला के बाद फेर से गायन में उतर के उ ओतने सफल आ मशहूर नजर आवेली. छठ के मौका पर उनकर कई गो गीत हिट भइल बा. छठ के बारे में जब उनकर सोच पूछल गइल त उनका हिसाब से इ बहुत पॉवरफुल आ बहुत पवित्र त्योहार ह.\nएकरा जवाब में अक्षरा सिंह बतावत हई- “अम्मा के मार से बुझाइल.” उ याद करेली – “शायद पांच-छह साल के उमिर रहे. वो घरी शारदा सिंहा के एगो गीत छठ पर बहुत चलल रहे. ओकरा बोल में बिल्ली म्यायूं के जिक्र रहे. गीत सुनला पर इस शब्द बाल बुद्धि के बहुत अच्छा लागे. छठ के मौका पर इहे गीत सुन के खूब हंसत रहनी. खिलखिलात रहनी. एही बीच अम्मा आ गइली आ उनका हांथ में बेलना रहे वही से हमरा पैर में उ खूब मरली. एतना मरिली कि गोड़ सूज गइल.”\nअक्षरा सिंह कहेली कि दरअसल बाति से इ ना बुझाइत कि का गलती रहलि हा. अम्मा के पिटाई से हमेशा खातिर समझि में आ गइल कि छठ बहुत पॉवरफुल त्योहार हा. एगरा में कवनो हंसी मजाक ना हो सकेला. इ पवित्रता के पर्व हा आ कवनो गलती के फल तुरंते मिल जाला. अक्षरा बतावेली कि तब से इ बात के गांठ बंधा गइल कि छठ के पूरा श्रद्धा से मनवावे के बा.\nREAD More... भारत-चीन सीमा पर सेना और BRO की मुश्किलें बढ़ीं, बर्फबारी की वजह से अटका राशन\nPrevious articleभोजपुरी फिल्‍म ‘जय मां विंध्‍यवासिनी’ की शूटिंग पूरी, अब पर्दे पर छाएगी अंजना-अमरीश की जोड़ी\nNext articleकरौली: मातृ शिशु स्वास्थ्य एवं पोषण दिवस पर गर्भवती महिलाओं को दी जानकारी\nदीपिका पादुकोण का पहला ट्वीट हुआ वायरल , ड्रग्स केस में...


Rajendra Prasad had an important role in making Republic India but no film was made till now Bhojpuri - Bhojpuri: राजेन्द्र बाबू गणतंत्र भारत बनावे में सबसे आगे रहलें, लेकिन अब तक ना ही बनल कवनो फिलिम? – News18 हिंदी\nBhojpuri: राजेन्द्र बाबू गणतंत्र भारत बनावे में सबसे आगे रहलें, लेकिन अब तक ना ही बनल कवनो फिलिम?\nभारत एह साल आपन 73वां गणतंत्रता दिवस मनावsता. गणतंत्रा दिवस के ही भारत के आपन संविधान मिलल, भारत गणतंत्र राष्ट्र बनल अउरी इहाँ नियम आ कानून व्यवस्था के राज भइल. रउआ सभे जानत बानी कि भारत के आजादी से लेके एकर संविधान निर्माण में राजेन्द्र बाबू के महत्वपूर्ण योगदान रहल.\nउहाँ के भारत के प्रथम राष्ट्रपति भी बननी. भारत के अधिकांश महान सपूतन पर अलग अलग भाषा में फिल्म बनल आ बनत रहेला बाकिर राजेन्द्र बाबू के एतना महान जीवन-गाथा पर केहू फिल्मकार के ध्यान ना गइल, हैरान करे वाला बात बा.\nगणतंत्र दिवस आ स्वतंत्रता दिवस होखे, देशभक्ति फिल्म देखे के सबसे ढेर मजा एहि दिन आवेला. मन देशभक्ति के जोश अउरी उमंग से भर जाला. हर साल कुछ देशभक्ति भा सामाजिक मुद्दा से जुड़ल फिल्म रिलीज भी होला. एहीसे ई तथ्य पर चर्चा कइल जरूरी बुझात बा कि जवन राजेन्द्र बाबू के बिना एतना महान संविधान के निर्माण अकल्पनीय रहे, जिनका बिना गणतंत्र भारत के परिकल्पना कइल कठिन रहे, ओ आदमी के ऊपर आज ले कवनो भाषा के फिल्म इंडस्ट्री फिल्म बनावे के ना सोचलस, ना एको बायोपिक, ना उनके जीवन के कुछ घटना के लेके कवनो फिल्म.\nहालांकि, भारत सरकार के सूचना एवं प्रसारण मंत्रालय के फिल्म प्रभाग माने फिल्म डिवीजन राजेन्द्र प्रसाद पर एगो फिल्म बनलवे बा, ओकर नाम बा बाबू राजेन्द्र प्रसाद. बाकिर ई फिल्म एक तरह से दस्तावेज बा जवन औपचारिक रूप से बनावल गइल होई साइत. फिल्म प्रभाग के वेबसाईट पर जदि जाएब त रउआ मिली कि 1980 में एगो रंगीन फिल्म बनल जवन 18 मिनट के अवधि के रहे. एह फिल्म के फिल्म प्रभाग के फंड से बनावल गइल अउरी मंजुल प्रभात एकरा के बनवलें. हो सकत बा कि ई फिल्म दूरदर्शन भा ओकर अन्य चैनल पर प्रसारित भी भइल होखे. बाकिर अगर अब रउआ चाहीं कि राजेन्द्र बाबू के ऊपर बनल एह फिल्म के देखीं त रउआ ओ वेबसाईट पर जाके डीवीडी खरीदे के पड़ी. हालांकि फिल्म के बारे में लिखल बा कि उ एगो बायोग्राफी फिल्म ह बाकिर हमरा संशय बा कि 18 मिनट में केहू एतना महान शख्सियत के पूरा जीवन गाथा अउरी उनका जीवन के प्रमुख घटना के प्रेरणादायक बना के नाटकीय चित्रण कइसे कर सकेला. ई अवधि फीचर फिल्म के होखबो ना करेला. हं, शॉर्ट फिल्म कहल जा सकेला.\nखैर, कुल जमा बात ई बा कि सरकारी दस्तावेज के रूप में बनल एह शॉर्ट फिल्म भा डॉक्यूमेंट्री के अलावा राजेन्द्र बाबू पर कवनो फिल्म साइत नइखे बनल जेकरा के फीचर फिल्म कहल जा सके. हाँ, कई गो देशभक्ति फिल्मन में, जहां आजाद भारत के शुरुआती दौर के दृश्य आवेला त राजेन्द्र बाबू के चित्रण जरूर होला. बाकिर एतना प्रेरणादायक जीवन गाथा के ऊपर एगो फीचर फिल्म बने के चाहीं, हम त कहेब कि ओटीटी के एह दौर में एगो सीरीज बन सकेला. रउआ सभ भी राजेन्द्र बाबू के जीवन के नाटकीय किस्सा कहानियन के जरूर सुनले होखब. का रउआ नइखे लागत कि हिन्दी भा भोजपुरी फिल्म लेखक, निर्देशक आ निर्माता के एह पर सोचे के चाहीं.\nभोजपुरी सिनेमा के शुरुआत में भी राजेन्द्र बाबू के भूमिका रहे\nभोजपुरी सिनेमा के जिक्र से एगो बात जुड़ल बा. भोजपुरी सिनेमा के शुरुआत ही राजेन्द्र प्रसाद के प्रेरणा से भइल रहे. बिहार के सिवान के जीरादेई के रहे वाला राजेन्द्र बाबू खाँटी भोजपुरिया भाषी रहनीं. हमरो उहें के जन्मस्थान के निगिचा के पैदाइस ह. हम जब भोजपुरी सिनेमा के जननीं तबे इहो बात पता चलल कि भोजपुरी सिनेमा के पितामह नाजिर हुसैन राजेन्द्र बाबू के प्रेरणा से ही एकर शुरुआत कर पवलें. एक बार कवनो सभा में राजेन्द्र प्रसाद गइल रहलें, उहें नाजिर हुसैन भी आमंत्रित रहलें. ओही जा जब दुनू जाना में परिचय भइल त राजेन्द्र बाबू ई जान के चकित भइलें कि एगो भोजपुरी भाषी हिन्दी सिनेमा के एतना बड़ नाम बा. तब नाजिर हुसैन भारतीय सिनेमा के एगो नामचीन हस्ती रहलें. उनके, विमल रॉय आ देवानंद के तिकड़ी स्क्रीन पर खूब जमे. राजेन्द्र बाबू उनसे चर्चा कइलें कि जब रउआ हिन्दी में एतना प्रभावशाली बानी त भोजपुरी में भी सिनेमा काहें नइखीं बनावत. नाजिर हुसैन पहिले से ही अइसन योजना पर काम करत रहलें. उ तत्कालीन राष्ट्रपति राजेन्द्र बाबू से एकरा बारे में बतवलें. उ बड़ा खुश भइलें अउरी जल्दी से जल्दी एह फिल्म के बनावे के कहलें. उनके प्रेरणा काम आइल आ पहिला फिल्म ‘गंगा मइया तोहे पियरी चढ़इबो’ रिलीज भइल आ भोजपुरी सिनेमा के नींव रख देहलस. राजेन्द्र बाबू तब बहुत बीमार रहलें, उनका खातिर ई फिल्म विशेष रूप से देखावल गइल. साइत इहे उनके जीवन के देखल आखिर फिल्म भी होखे.\nसोचीं, जेकरा प्रेरणा से भोजपुरी सिनेमा शुरू भइल, उनका पर आज ले एगो फिल्म बनावे के तथाकथित भोजपुरिया स्टार लोग भा निर्माता निर्देशक लोग कबो सोचल ले ना. फीचर फिल्म त छोड़ीं, एगो छोट मोट वीडियो बनावे के भी हिम्मत ना जुटावल लोग. तब हिन्दी सिनेमा भा दोसरा भाषा के सिनेमा से का हीरोह रखल जा सकेला. राजेन्द्र बाबू के भारतीय गणतंत्र के निर्माण में योगदान और महान जीवन गाथा के इयाद कइल बिल्कुल जरूरी बा. आ ई आशा भी कइल जरूरी बा कि शायद केहू रचनात्मक आदमी के मन में उनका के श्रद्धांजलि देबे के मन करी, शायद केहू उनका ऊपर फिल्म बनावे के सोची. अब उ अपना अंतरात्मा के सुन के ई सोच लेव, भा हमार आर्टिकल के रूप अपील सुन के.\nFIRST PUBLISHED : January 27, 2022, 17:31 IST


लोहा भईया सीपी भट्ट आपन लोहा मनवावत बाड़न – Anjoria\nभोजपुरी सिनेमा के मोजूदा स्वर्णिम काल में हर कलाकार आपन आपन जगह बनावे में लागल बा आ अइसनके एगो हास्य कलाकार हउवें सी॰पी॰भट्ट, जिनका के लोग लोहा भईया का नाम से बेसी जानेला. भोजपुरी सिनेमा में हास्य कलाकार का रुप में सी॰पी॰भट्ट आपन जगह सुरक्षित बना चुकल बाड़े. बिहार आ यूपी में आपन जलवा देखवला का बाद सी॰पी॰भट्ट के फिल्म “भईया के साली ओढ़नियावाली” अब मुंबई में आपन कमाल देखावे जा रहल बा. एह फिल्म में लोहा भईया के अदाकारी के प्रशंसा फिल्म के नायक पवन सिंह तक कइले बाड़न. लोहा भईया के अदाकारी के कमाल बा कि फिल्म में रीतू पाण्डेय का साथे उनुकर चुम्मा के सीन फूहड़ भा अश्लील ना लाग के दर्शकन के हँसे पर मजबूर कर देला. एगो अउरी फिल्म “जरा देब दुनिया तोहरे प्यार में” नायक रविकिशन के दोस्त बनल सी॰पी॰भट्ट के हर केहू प्रशंसा कइले रहे. भोजपुरी आ हिन्दी सिनेमा का साथ साथ भट्ट महुआ टीवी आ मैजिक टीवी के कई गो टेली सीरियलो में काम कर रहल बाड़न.


टटका खबर, (मंगल, 24 मार्च 2015) – टटका खबर\nटटका खबर, (मंगल, 24 मार्च 2015)\nMar 24, 2015 News in Bhojpuri, टटका खबर, भोजपुरी में खबर.\n(सोमार, 23 मार्च के खबर)\nकिसानन खातिर भारत सरकार एगो योजना शुरू करे वाली बा जवना से पब्लिक प्राइवेट पार्टनरशिप माॅडल पर साठ साल बाद से हर महीना पाँच हजार रुपिया के पेंशन मिलल करी. एह बात के जानकारी प्रधानमंत्री नरेन्‍द्र मोदी पंजाब के एगो समारोह में दिहलन. कहलन कि साल 2002 में जब भारत अपना आजादी के पचहत्तर बरीस पूरा करी तब अमृत पर्व मनावल जाई आ तब देश में सभका लगे रहे के आपन घर होखी.\nसोमार का दिने देश अपना पीएम मोदी के अगुअई में देश के महान शहीद भगत सिंह, राजगुरू आ सुखदेव के आपन सरधांजलि दिहल. पीएम मोदी पंजाब के फिरोजपुर जिला के हुसैनीवाला में शहीदन के स्‍मारक पर फूल चढ़वलन. एह मौका पर कहलन कि एह शहीदन के सपना साकार करे खातिर जेतने कइल जाई ऊ कमे पड़ी.\nभारत एह बात के फेरू रेघरिवले बा कि भारत-पाकिस्‍तान का बीच के मुद्दा सलटावे में कवनो तिसरइत ला जगहा नइखे. दुनू के आपन मसला अपने से सलटावे के बा. सरकार के बयान पाकिस्तानी राजदूत के ओह बयान का बाद आइल कि पाकिस्तान दिवस पर कश्मीर के अलगाववादियन के बोलवला पर भारत के कवनो आपत्ति नइखे.\nसमाजवादी चिन्तक डॉक्टर राम मनोहर लोहिया के जनम दिन का मौका पर सोमार का दिने देश भर में समाजवादी समारोह क के उनका के सरधांजलि दिहले.\nयूपी पावर कार्पोरेशन कम दाम पर एलईडी बल्ब देबे के योजना के शुरुआत वाराणसी शहर से करे जा रहल बा. हर महीना दू सौ यूनिट से अधिका खपत करे वाला उपभोक्ता महज दस दस रुपिया देके सात वाट के दस गो ले बल्ब खरीद सकीहें जवना के दाम 104 रुपिया राखल गइल बा. बाकी दाम बिजली बिल में जोड़ के वसूल लिहल जाई. एह बल्ब पर तीन साल के वारंटी दिहल जाई आ दस बरीस ले काम करी.\nदेवरिया के कटियारी गांव के तीन गो लड़िकियन के लाश मिलला का बाद कुल चारो आरोपियन के पुलिस गिरफ्तार कर लिहलसि. दू गो के अतवार का दिने पकड़ल गइल रहे आ दू गो सोमार का दिने धरा गइलें.\nनहाय खाय का साथे चइती छठ के परब सोमार का दिन से शुरू हो गइल.\n14वां वित्त आयोग के अनुशंसा का विरोध में बिहार के मुख्यमंत्री नीतीश कुमार के बोलावल सगरी दल के बइठक में शामिल होखे से भाजपा इंकार करत कहलसि कि अगर सरकार के कवनो विरोध बा त सीधे प्रधानमंत्री आ वित्त मंत्री से बतियावे आ एह पर राजनीति मत करे.\nबिहार बोर्ड के चलत परीक्षा में नकल का मुद्दा पर लालू प्रसाद कहलें कि उनकर सरकार रहीत त सीधे किताबे ले आवे के कह देतें आ एह तरह के नकल के कवनो जरूरते ना रह जाइत. किताब आ कलम ले आवऽ लोग आ बोर्ड के कापी पर सवालन के जवाब लिख द लोग देख देख के. अइसने लोग आ राजनीति बिहार आ यूपी के विद्यार्थियन के केरियर चउपट क दिहले बावे.\nशेयर बाजार में चलत गिरावट सोमारो का दिने बरकारर रहल आ सेंसेक्स पिछला नव महीना के सबले निचला स्तर पर चहुँप गइल. हालात अइसन बन गइल बा कि दाम तनिको बढ़ला पर मुनाफा काटे का फेर में लाग जात बाड़े निवेशक.\nसाल 2014 के दादासाहब फालके सम्‍मान फिल्‍म अभिनेता शशि कपूर के दिहल जाई. एह बात के एलान सोमार का दिने कइलसि. 18 मार्च 1938 के कोलकाता में जनमल शशिकपूर अपना सदाबहार अभिनय से करीब चालीस साल ले हिन्‍दी सिनेमा प्रेमियन के भरपूर मनोरंजन दिहले. शशि कपूर के असली नाम ‘बलबीर राज कपूर’ ह. शशि कपूर के साल 2011 में इनको पद्मभूषण से सम्‍मानित कइल गइल रहे आ उनुका तीन बेर राष्‍ट्रीय फिल्‍म पुरस्‍कार मिलल.\nनिवेशकन के रुपिया लवटावे के आखिरी प्रस्ताव पेश करे ला उच्‍चतम न्‍यायालय का तरफ से सहारा समूह के तीन महीना के मोहलत दिहल गइल बा. जमानत के रुपिया जमा ना करा पवला का चलते सुब्रत राय पिछला साल भर से जेल में पड़ल बाड़े. सहारा समूह के बीस हजार करोड़ रुपिया अपना निवेशकन के लवटावे के बा. सु्प्रीम कोर्ट कहले बावे कि अबकी जमानत के रुपिया जमा ना करा पइहें त सहारा के संपति नीलाम करा दिहल जाई.\nआखिरकार कर्नाटक सरकार आई ए एस अधिकारी डी के रवि के मौत के मामिला के जाँच सीबीआई से करावे के तईयार हो गइल बिया. एह बात के एलान ओहिजा के विधानसभा में मुख्यमंत्री सिद्दारमैया कइलन.\nपिछला हफ्ता मध्‍यप्रदेश के जबलपुर में हिन्दू आदिवासियन के धरम बदलवा के ईसाई बनावे का एगो कार्यक्रम के विरोध करे वाला हिन्‍दू धर्म सेना के अध्‍यक्ष योगेश अग्रवाल समेत छह लोग के पुलिस गिरफ्तार क लिहलसि बाकिर एह लोग के बाद में 25-25 हजार रुपिया के निजी मुचलका पर छोड़ दिहल गइल.\nमंगला का दिने क्रिकेट विश्‍वकप के पहिलका सेमीफाइनल ऑकलैंड में न्‍यूज़ीलैंड आ दक्खिन अफ्रीका का बीच खेलल जाई. ई दुनू टीम अबले विश्व कप के फाइनल ले नइखे चहुँपल बाकिर अबकी बेर एगो के मौका मिल जाई.\nटटका खबर, (सोमार, 23 मार्च 2015)


प्रियंका सिंह के नया नाम रितु प्रियंका – Anjoria\nप्रियंका सिंह के नया नाम रितु प्रियंका\nअप्रैल 29, 2011 गायिका, भोजपुरी, रितु प्रियंका\nभोजपुरी गायिका प्रियंका सिंह अंक ज्योतिष का हिसाब से आपन नाम बदल के रितु प्रियंका रख लिहले बाड़ी. देश विदेश में दर्जनो मंचीय काम प्रस्तुत कर चुकल प्रियंका आवाज के मल्लिका हई. खनकत आवाज वाली एह गायिका के अबले दर्जन भर भोजपुरी अलबम निकल चुकल बा. दुअर्थी गीतन से परहेज करे वाली रितु प्रियंका सार्थक शब्द वाला गीत गावल पसन्द करेली. बनारस के रहे वाली प्रियंका भोजपुरी का अलावा हिन्दी, अंग्रेजी, आ तमिलो में गवले बाड़ी. अतने ना प्रियंका जतना बढ़िया गायिका हई ओतने बढ़िया मंचीय कलाकार.\nरितु प्रियंका के अगिला अलबम टी सीरीज धमाका का साथ पेश करे जा रहल बा. शाम्भवी फिल्म्स खातिर अमन श्लोक का निर्देशन में प्यारेलाल यादव के लिखल गीत वाला एह अलबम के नाम राखल गइल बा “ले लऽ बहिया में ले लऽ”. एह अलबम के एक गाना खास कर के सुननिहारन के बहुते नीक लागत बा. रउरो सुनब “कई दिहले अइसन दिवाना पिया, इश्क के इंजन चला के पिया”.\nप्रियंका हालही में दक्षिन अफ्रीका आ मारीशस का यात्रा पर गइल रही जहवाँ ऊ कई गो कार्यक्रम कइली आ अपना आवाज का जलवा पर ऊ रातेरात भोजपुरी के दुलारी गायिका बन गइली.\nRavi Kishan makesanew record\nविशाखापट्टनम् से लवटि अइली पुष्पा वर्मा\n2 thoughts on “प्रियंका सिंह के नया नाम रितु प्रियंका”\nRANJEET SINGH कहते हैं:\nअप्रैल 30, 2011 को 6:00 अपराह्न पर\ntanu prayanka is new name for priyanka singh\nअप्रैल 30, 2011 को 4:38 अपराह्न पर\nप्रियंका जी के सुर के जबाब नइखे !\nअंदाज एतना निराला बा कि ढेर लोग से सहात नइखे !!


सब केहुए पीएम बनल चाहऽता – Anjoria\nMay 21, 2013 भोजपुरी, लस्टम पस्टम\nआजकाल लोग के ना जाने का हो गइल बा. ना केहु के भूखि लागऽता ना पियास, ना गरमी के परवाह ना लू के. जेकता के देखऽ परधानमंत्री बने के चक्कर में लागल बा. घूरहू से ले के रामचेला ले आ लस्टमानंद से ले के लंबोदर पांड़े ले जेकरा के देखऽ उहे खड़ा हो के घिघियाता कि हमार दावा बा हमरा के पीएम बनावऽ लोग. संसद मार्ग से ले के गाँव के खेतन के मेड़ पर जेकरा तनिको बइठे के जगहा मिलल कि ऊ ओहिजे बइठ के पीएम के कुर्सी के सपना देख रहल बा आ संगे संगे भाषण रटे में लागल बा. सब लोग इहे सोचऽता कि कहीं अचानक चुनाव भइल आ हम परधानमंत्री हो गइनी त लाल किला से अइसन भाषण देब कि लोग दांतन तले अंगुरी ना दबाई बलुक अंगुरिए काट ली. जेकरा कनस्तर में दू गो रोटी के आटा नइखे उहो रोटी के जोगाड़ छोड़ के प्रधानमंत्री के कुर्सी के जोगाड़ में लाग गइल बा. अइसन बुझाता कि पीएम के कुर्सी ना भइल लाटरी हो गइल. कहीं हमरे ना निकल आवे. वइसे इ पद अब लाटरी हो गइल बा. माने कि अनगिनत आँख आ सपना एके गो. इहां तकले कि जेकरा आँख में जोत नइखे, चाहे दुपहरियो मे जेकरा अन्हार लउकत बा उहो प्रधानमंत्री होखे के सपना देखे में लाग गइल बा. कतना लोग आँखि के डाक्टरन के नाक में दम कर देहले बा कि अइसन चश्मा द कि सपना एकदम साफ लउके. ऊ त ऊ सबसे दर्दनाक त बात बा कि हमरा बगल के सुदामा चौधरी ले जे पार्टी के आजु ले पाल्टी कहले उहो सपना देखऽतारे. एकदिन त लस्टमानंद के खद्दर के कुर्ता धोती फींच के सूखे खातिर पसारल रहे ओहि के ऊ काँखि में दाबि के दिल्ली निकल गइले. सवचला पर पता चलल कि ऊ पीएम बने के चक्कर में ओहिजा घूरी काटऽतारे. कई हाली अखबारन में, टीवी में कहल जाला कि जनता के काम सपना देखल ना ह, खाली घोटाला ग्रस्त देश के अर्थ व्यवस्था सुधारे खातिर टैक्स दीहल ओकर काम ह. सपना देखल खाली नेता लोग के काम ह, उहो सत्ताधारी दल के नेता के काम ह लेकिन लोग बा जे मानते नइखे. हम त ई कहब कि पीएम पद के हाई वोल्टेज सपना देखला से आँखि खराब हो सकेला. लेकिन केकरा डर बा ? आँखि बा तबो सपना, आ ना रही तबो सपना.\nबकरी के महिमा आ गाँधी जी के विचार\nOne thought on “सब केहुए पीएम बनल चाहऽता”\nबहुत नीमन रचना बा .


खबर पर एक नजर : ४ मार्च २०१३ – टटका खबर\nखबर पर एक नजर : ४ मार्च २०१३\nMar 4, 2013 खबर पर एक नजर\nकम उमिरिया बिआह रोके खातिर राजस्थान में शादी कार्ड पर कनिया दुल्हा के जनम के तारीख छापल जरूरी कर दिहल गइल.\nकुंडा मे भइल डीएसपी के हत्या मामिला में उनुका के अकेला छोड़ के भागे वाला तीन गो पुलिसवालन के निलमंबित कर दिहल गइल.\nपटना में 13 मार्च से गाँधी मैदान में पुस्तक मेला लागे वाला बा.\nपिछला महीना हैदराबाद में भइल बम विस्फोट का मामिला में एगो आरोपी मंजर इमाम के सोमार का दिने रांची से गिरफ्तार कइल गइल.\nसु्परीम कोर्ट के कहना बा कि मुकदमा का तारीख पर वादी भा ओकरा वकील के गैरहाजिर रहला का चलते कवनो जरूरी नइखे कि मामिला अगिला तारीख ला टार दिहल जाव. कोर्ट अपना हिसाब से एह बारे में सोच समुझ के फैसला कर सकेला.\nअतवार का दिने देश भर के पनवाड़ी लखनऊ में जुटलें आ पान उत्पादन खातिर अनुदान राशि एक करोड़ से बढ़ा के 25 करोड़ करे के माँग कइल.\nजदयू के बागी नेता उपेन्द्र कुशवाहा आपन नया गोल बना लिहलन आ ओकर नाम राष्ट्रीय लोक समता पार्टी राख दिहलन. राष्ट्रीय अध्यक्ष बनल कुशवाहा कहलन कि उनकर पार्टी राज्य के नौजवानन के एगो विकल्प दी.\nअतवार का दिने भइल मगध विश्विद्यालय सीनेट के बइठक में साढ़े चार करोड़ के घाटा के बजट पेश कइल गइल.\nभोजपुर के अपराधी ब्रजेश मिश्रा के पुलिस कोलकाता से गिरफ्तार कर ले आइल. ब्रजेश पर पचास हजार रुपिया के इनाम घोषित रहल ह.\nपश्चिमी चंपारण के नरकटियागंज में धूमनगर गाँव के चार गो घर आगि से जर के राख हो गइल.\nपूर्वी चंपारण के नारायणपुर गाँव से राजेपुर पुलिस दू गो नक्सलियन के गिरफ्तार कइलसि.\nजून महीना ले उत्तरप्रदेश के सड़कन के गड़हा भर दिहल जाई. एकर भरोसा दिहलन शिवपाल सिंह यादव.\nकेन्द्र सरकार के क्षेत्रीय प्रचार निदेशालय का तरफ से भेजल गइल नेता लोग गुजरात के दौरा कर के वापिस लवटि आइल बा. लवटि के आइल लोग बतावत बा कि गुजरात में विकास आ जनता के लगन देख के मन बहुत खुश भइल. वइसने विकास आ माहौल एहिजो बनवला के जरूरत बा.\nगोरखपुर में आयोजित पहिलका उत्तर प्रदेश विज्ञान कांग्रेस में वैज्ञानिक आ शिक्षाविद् प्राथमिक स्कूल से लगाइत स्नातक स्तर ले सूचना प्रौद्योगिकी के इस्तेमाल के सिफारिश कइलन.\nअतवार का दिने भइल बनारस हिंदू विश्वविद्यालय के दीक्षान्त समारोह में नौ हजार सात सौ छह विद्यार्थियन के उपाधि बाँटल गइल. कुलाधिपति डा॰ कर्ण सिंह कहलन के विद्यार्थियन के आपन सामाजिक सरोकार ना भुलाए के चाहीं.


टटका खबर, 26 दिसम्बर 2017 – टटका खबर\nभारत के कहना बा कि पाकिस्‍तान कुलभूषण जाधव के परिवार का साथे आपसी सहमति का खिलाफ काम कइले बा. विदेश मंत्रालय के बोलतुआ रवीश कुमार कहलन कि जाधव के महतारी आ मेहरारु के मंगलसूत्र, चूड़ी आ बिन्‍दी ले भेंट करे से पहिले उतरवा लीहल गइल. आ कई बेर कहला का बादो जाधव के मेहरारु के चप्‍पल वापिस ना कइलसि पाकिस्तान. एह लोग के अपना भाषा में बतियावहूं से रोकल गइल आ कुलभूषण के ओतने कहे के इजाजल रहल जतना उनुका के सिखावल रहुवे. भारत के उप उच्‍चायुक्‍त के फरका क के भेट शुरू करा दीहल गइल रहे.\nजैश-ए-मोहम्‍मद के खुंखार आतंकवादी नूर मोहम्‍मद तांत्रे के मंगल का दिने जम्‍मू कश्‍मीर के पुलवामा जिला के सम्‍बूरा इलाका में मार गिरावल गइल. एह आतंकी प श्रीनगर हवाई अड्डा प बीएसएफ कैंप पर भइल हमला के आरोप रहुवे. साल 2003 में दिल्ली में भइल एगो आतंकी धमाको के आरोप एकरा प रहुवे. ई आतंकी श्रीनगर का सेंट्रल जेल से 2015 में पेरोल प निकलला का बाद फरार हो गइल रहुवे आ सुरक्षा बल एकरा ताक में रहलें.\nभाजपा नेता जयराम ठाकुर बुध का दिने हिमाचल प्रदेश के नयका मुख्यमंत्री पद के किरिया धरीहें. किरिया धराई समारोह सबेरे 11 बजे शिमला के ऐतिहासिक रिज मैदान में होखे जा रहल बा. एह मौका प पीएम मोदी, भाजपा के राष्ट्रीय अध्यक्ष अमित शाह, पुरनिया नेता लाल कृष्‍ण आडवाणी समेत अनेके केन्‍द्रीय मंत्रिओ मौजूद रहीहें.\nचार दिन का छुट्टी का बाद बुध से संसद के बइठका फेरू शुरु होखे जा रहल बा बाकिर कांग्रेस एकरा के सही से चले दी एकर उमेद कमही बा. बियफे का दिने तीन तलाक का खिलाफ बिल आवे वाला बा जवना के विरोथ करबे करी कांग्रेस.\nजी एस टी के वसूली नवम्बर में अउरी घट के महज अस्सी हजार आठ सौ आठ करोड़ रुपिया भइल बा.\nबिहार के खगड़िया जिला में गंगा नदी में एगो नाव का पलटला से तीन गो औरतन समेत छह लोग के डूबला से मौत हो गइल. एह लोग के लाश निकाल लीहल गइल बा.\nमंगल का दिने बंबई शेयर बाजार के सेंसेक्स 70 अंक बढ़ि के 34 हजार 11 के नया रिकार्ड बना के बंद भइल. निफ्टीओ 39 अंक के बढत लेत 10 हजार 532 के नया निशान बना दिहलसि.\nपूरा उत्तर भारत समेत यूपीओ बिहार में कड़ाका के जाड़ा पड़ल शुरु हो गइल बा. कई जगहा दिनो भर घाम ना निकलल. ई शीत लहरी अबहीं जारी रहे के अनेसा बा.\nबिहार के मुख्यमंत्री नीतीश कुमार मंगल का दिने कहलन कि चार महीना में पटना मेट्रो प काम शुरू हो जाई. एह बारे में नया प्रस्ताव बना के केन्द्र सरकार का लगे भेज दीहल गइल बा. नीतीश कुमार पटना में एक सौ अड़सठ करोड़ रूपिया में बनल पटना जंक्शन फ्लाईओवर के उद्घाटन समारोह में बोलत रहलन.\nबक्सर जिला के धनसोई इलाका में विक्रमगंज बैक शाखा से रुपिया निकाल के आवत बैंक कर्मचारियन से कउवाखोज पुल का लगे पांच लाख रूपिया लूट लीहले सँ डकैत. अबहीं एह मामिला में कवनो के गिरफ्तारी नइखे भइल.\nराकांपा नेता आ ओकर राष्ट्रीय महासचिव आ कटिहार से सांसद तारिक अनवर के तबियत अचके बिगड़ला का बाद उनुका के एयर एम्बुलेंस से दिल्ली भेजल गइल बा. अबहीं उनुकर हालत थिर बतावल जात बा.\nऔरंगाबाद जिला में सोननगर रेल पुलिस आठ गो देशी पिस्तौलन का साथे एगो हथियार तस्कर के गिरफ्तार क लिहलसि. ई हथियार झारखंड के पलामू से सासाराम ले जात रहुवे ई तस्कर.\nपश्चिम चंपारण जिला के रामनगर इलाका के एगो दुकान से पांच सौ सैंतीस बोतल विदेशी शराब बरामद क के पुलिस दू जने के गिरफ्तार कइले बिया.\nरुस के मौजूदा राष्ट्रपति पुतिन के विरोधी एलेक्सी नवल्नी के चुनाव लड़े जोग नइखे मनले ओहिजा के चुनाव आयोग आ उनुका चुनाव लड़े प रोक लगा दीहल गइल बा. एलेक्सी अपना समर्थकन से एह हालत में चुनाव बहिष्कार करे के गोहार लगवले बाड़न.\nEmbed Music – Podcast Hosting –\nTags: एलेक्सी नवल्नी, कुलभूषण जाधव, चंपारण, जयराम ठाकुर, तारिक अनवर, नीतीश कुमार, पटना मेट्रो, पुतिन, रुस, हिमाचल प्रदेश


बतकुच्चन – ५० – Anjoria\nMar 7, 2012 बतकुच्चन\nपिछला बेर बत्ती जरावे भा चालू करे भा रोशन करे के बाति निकलल रहुवे. आखिर ले कवनो राह ना लउकल कि बत्ती के का कइल जाव. एक हफ्ता ले सोचलो पर कवनो दोसर राह ना भेंटाइल. ले दे के इहे बुझात बा कि बत्ती अबही कुछेक साल ले जरबे करी काहे कि कवनो दोसर विकल्प बुझात नइखे. लाख विकास के बहार का बादो बहुते गाँव जवार आजुवो वइसन बा जहाँ बत्ती बारले जाला. काहें कि ओहिजा अबही ले बिजली नइखे चहुँपल. हालांकि कुछ लोग के सलाह रहल कि बत्ती रोशन कइल कहल जाव त काम चल सकेला. बाकिर एह से काम नइखे चले के. काहे कि कवनो जरूरी नइखे कि बत्ती अन्हार भइला का बादे जरावल जाव. आ फेर अगर रोशन कइयो दीं त बुतावे का बेर त अन्हार कर द कहे के पड़ी. फेर तबहियो कवनो जरुरी नइखे कि बत्ती बुतला का बाद अन्हार होइये जाव! त ई मामिला त लटकि गइल. फेर कबो देखल जाई भा सीधे महटिया दिहल जाई. कहले जाला कि भाषा तबहिये ले जियेले जबले ओकरा के व्याकरण में चउर ना दिहल जाव. भाषा के शुरुआत हमेशा जनता करेले बाकिर विद्वान लोग ओहमें आपन फच्चर तबले फँसावत जाले जबले ऊ संस्कृत ग्रीक लैटिन ना बनि जाव ! जियतार भाषा के अंगरेजी लेखा होखे के चाहीं कि जवने मिले तवने के पचा जाव. एह बीचे मौसम होरी के आ खेत बधार में बूंट के होरहा खाये के आ गइल बा. एही होरी आ होरहा से मिलत जुलत शब्द हवे होरिल. त काहे ना एह हफ्ता होरी होरहा आ होरिल के बाति कर लिहल जाव. होरी के बाति निकलल त शुरू कइल चाहब कि “सदा आनन्द रहे रउरा द्वारे मोहन खेले होरी हो, एक ओर खेलें कुँवर कन्हाई, एक ओर राधा गोरी हो.” होरी गावे वाला आ होरी खेले वाला होरिहारन का टोल में बहुते लोग के होरिलवो शामिल रहेले. होरी गावे वाला आ खेलेवाला के त होरिहार कहल जाला आ नन्हका दुलरउआ बबुअवा के होरिल. सभे अपना होरिलवा के कुशल मंगल चाहेला. बाकिर संजोग देखीं कि पौधा के होरिल के, माने कि काँच फसल के चाहे ऊ मटर होखो, बूंट भा चना होखो, इहाँ ले कि गेंहूओ के नयका बाल के जब जरत आग में पकावल के होरहा बना के सभे बहुते चाव से खाला. अब शहर में रहे वालन के त ई होरहा भेंटाये से रहल. हालांकि कबो कबो बाजार में होरहा बिकात लउक जाला बाकिर ओह होरहा में ऊ सवाद ना मिले जवन खेत में जरा के पकावल टटका होरहा से मिलेला. मकई के पकावल बाल के होरहा ना कहल जाव ऊ त बस भुट्टा होला. मटर भा बूंटे के होरहा में सबले बेसी सवाद होला. बाकिर पाकल फसल के होरहा ना पकावल जा सके. अबही हाल का चुनावो में कुछ होरिल आपन आपन ताकत अजमवले बाड़न. अब ओह लोग के जनता होरहा बना दिहलसि कि ऊ लोग होरिहार बन के होरी गाई अब ई देखे के समय आ गइल बा. केकरा पर होरी के रंग पड़ी आ केकरा पर मोरी के काँदो. अब एह होरी आ मोरी का फेर में सब करीं बाकिर सीनाजोरी मत करीं. फगुआ के आनन्द लीं. जे खेलल चाहे ओकरा से खेलीं जा ना खेलल चाहे ओकरा के छोड़ीं.


Lalu Prasad Yadav Son former Deputy CM of Bihar Tejashwi Yadav marriage started resonating from now on - Bhojpuri: लालू के लाल तेजस्वी यादव के होखता बियाह, गूंजे लागल मंगलगीत! – News18 हिंदी\nडिप्टी सीएम तेजस्वी यादव (Tejashwi Yadav) के शादी के चर्चा होखे लागल. कबो लालू यादव (Lalu Prasad Yadav) के ई लाल कहले रहन कि उ परिवार के पसंद से विवाह करीहें, लेकिन सुनें में आवत बा कि दिल्ली में अपना पसंद के लइकी से तेजस्वी यादव (Tejashwi Yadav Wife) बियाह करिहें. एकरा पहिलही से उनका खातिर शहनाई और मंगल गीत गूंजे लागल बा.\nलगन के दिन बा। जेने देखे ओने बियाह के साज-बाज अउर मंगल गीत गूंज रहल बा। पुरुबे-पछिमवा से अइले सुन्नर दुलहा, सासू जुड़ावे लगली नैन हो…. तेजस्वी (Tejashwi Yadav) के छोटका काका सुखदेव राय के घर के भरिरिये लाउडस्पीकर पs गीत बाजत रहे। उनकर छोटकी काकी (चंपा राय) परसोएं फुलवरिया से पटना आइल बाड़ी। भतीजा के बियाह के खबर सुन के बिभोर बाड़ी। मन में धमधमी मचल बा। तेजस्वी के छोटका काका के अधरतिया नेवता मिलल रहे। काका-काकी नेवता पुरे खातिर बेटा-पतोह, बेटी दमाद के दिल्ली भेज देले। रामनिहोरा अउर बेनीमाधो आज भोरहीं फुलवरिया से पटना पहुंचले। दूनो जना लालू जी के पकिया समरथक रहन। सुखदेव राय से भेंट कइला के बाद ऊ लोग राबड़ी देवी के सरकारी आवास देने चल गइले।\nअसिया पूरन होय…\nरामनिहोरा अउर बेनीमाधो दस सरकुलर रोड़ पहुंचले। गिनले-चुनल लोग के दिल्ली जाए के मौका मिलल बा। राजद के बड़का-बड़का नेता के भी नेवता नइखे मिलल। अधिका लोग राबड़ी आवास के चक्कर मार के ही संतोख कर रहल बाड़े। रामनिहोरा कहले, तेजस्वी के शादी से हमनी के बहुत खुशी बा लेकिन एकरा में अतना ससपेंस काहे बा, समझ में नइखे आवत ? पहिले पता चलल कि तेजस्वी के आज दिल्ली में छेंका बा। फेन बात सामने आइल कि आजे उनकर बियाहो बा। खैर ! तेजस्वी के माथे मउर सज जाई तs लालू जी के भी सरधा पूरा हो जाई। छोटका बेटा अइसहूं दुलरुआ होखे ला। तेजस्वी के बियाह के उहो बहुत दिन से असरा लगवले रहन। भले हड़बड़ी में बियाह होता बा लेकिन खुशी के कवनो ठेकाना नइखे। बेनीमाधो कहले, राबड़ी देवी आज से चार साल पहिले कहले रही कि उनका कइसन पतोह चाहीं।\n“घर चलावे वाला पतोह चाहीं”\nरामनिहोरा के सवाल पs बेनीमाधव कहले, 2017 में महागठबंधन के सरकार रहे। तेजस्वी यादव डिप्टी सीअम अउर तेजपरताप हेल्थ मिनिस्टर रहन। 11 जून के लालू जी के जनमदिन मनावल जात रहे। जलसा के बाद मीडिया के लोग राबड़ी देवी से बात करे लगले। बिहार के डिप्टी सीएम अउर हेल्थ मिनिस्टर कुंआर रहन। बात घूम फिर के तेजपरताप अउर तेजस्वी के बियाह पs आ गइल। राबड़ी देवी से पूछल गइल कि कइसन बहू चाहीं ? तs जबाब देली, हमरा घर चलावे वाली पतोह चाहीं जे बड़ बुजुर्ग के मान-आदर करे। जइसन हम बानी ओइसने पतोह चाहीं। हलांकि ओह घरी एक बात पs बिबाद भी होगइल रहे। कहल जाला कि मीडिया से सवाल-जबाब में राबड़ी देवी कहले रही कि उनका सिनेमा हौल भा मौल जाए वला पतोह ना चाहीं। लेकिन बाद में ऊ कह देली की मीडिया उनकर बेयान के तोड़मरोड़ के पेश कइले रहे। ऊ कवनो लइकी के सिनेमा हौल चाहे मौल जाए के बेलकुल खिलाफ नइखी। कोई भी लइकी मर्जी से कहीं भी घूम सकेले। बेनी माधव तनी दम धर के कहले, चार साल चिरईं जइसन उड़ गइल। आज राबड़ी देवी से सरधा पूरा हो रहल बा।\nतेजस्वी कहले रहन, माता-पिता के पसंद से होई बियाह\nरामनिहारो कई बेर चुनाव परचार करे खातिर राघोपुर भी गइल रहन। तेजस्वी के चुनाव में ऊ बढ़-चढ़ के आगा रहत रहन। रामनिहोरा कहले, 2016 के बात हs। तेजस्वी ओह घरी डिप्टी सीएम रहन औऱ उमिर रहे 26 साल। उनकर सरकारी होवाटसेप नम्बर पs हजारों लइकी शादी करे खातिर आपन बायोडाटा भेजत रही सs। कहला जाला कि करीब 35 हजार लइकिन से शादी के प्रस्ताव मिलल रहे। जब उनका से शादी के बारे में बिचार पूछल गइल तs ऊ कहले रहन, अभी तs हमार उमिर 26 साल ही बा। शादी खातिर बहुत बच्चा बानी। राहुल गांधी जी शादी नइखन कइले। कतना बड़-बड़ एक्टर लोग शादी नइखे कइले। अभी हमार सादी के कवनो बिचार नइखे। हमार शादी जब भी होई माता-पिता के पसंद अउर रजामंदी से होई। पांच साल आज तेजस्वी के शादी हो रहल बा। बेनीमाधो के बात सुन के रामनिहोरा कहले, सूने में आवत बा कि तेजस्वी अपना पसंद से बियाह कर रहल बाड़े। केहू कह रहल बा कि होखे वला दुल्हिन से ऊ पहिले से परिचित बाड़े। पता ना सांच बात का बा। एह मामला में परिवार के लोग भी साइलेंट बाड़े, एह से बात अभी किलियर नइखे भइल।\nदिल्ली में बियाह, बिहार में चरचा\nबनीमाधो कहले, खैर ! बात जवन भी होखे, ई मौका बहुत खुशी के बा। लालू जी के परिवार में बियाह बहुत धूमधाम से होत आइल बा। पटना में जब उनका ईहां परोजन होत रहे तब तरह तरह के बेअंजन बनत रहे। दिल्ली में भी तेजस्वी के बियाह के शानदार तइयारी बा। मोबाइल पs समाचार में शादी के तइयारी के झलक देखनी हं। मीसा भारती के फारमहाउस में बहुत टाइट सिकुरिटी में शादी हो रहल बा। आजकल भीआइपी शादी सिकुरिटी में करे के चलन हो गइल बा। अइसन शादी में मीडिया के नो इंट्री रहेला। तेजस्वी के बियाह में भी मीडिया के जाए पs रोक बा। ई शादी तs हो रहल बा दिल्ली में लेकिन पूरे बिहार में एकर चरचा हो रहल बा। लालू जी के राजनीति होखे चाहे काज-परोजन, ऊ चर्चा के बिषय बनिये जाला। बेनी माधव के बात सुन के रामनिहोरा कहले, चलs अब टीबी पs समाचारे देख के संतोख कइल जाव।\n(अशोक कुमार शर्मा वरिष्ठ स्तंभकार हैं. यह उनके निजी विचार हैं.)\nTags: Bhojpuri, Bhojpuri News, Lalu Prasad Yadav, Tejashwi Yadav


बेजरुरत बोलल जरुरी नइखे – Anjoria\nOct 26, 2010 उमर, कांग्रेस, जम्मू काश्मीर, मनमोहन, राहुल, सरकार, सोनिया\nमनमोहन सिंह सरकार आ कांग्रेस पार्टी दुनू खातिर ई बुद्धिमानी होई कि ऊ राष्ट्रीय हित खास कर के जम्मू काश्मीर का मसला पर एक सुर में बोले लोग. ई एहतियात बाकी दिन में बरतस लोग भा ना, कम से कम अमरीका के राष्ट्रपति बराक ओबामा के भारत दौरा का तईयारियन का समय त जरुरे बरतस. काहे कि जम्मू कश्मीर स्थायी रूप से भारत में मिल चुकल बा आ ऊ भारत के अभिन्न अंग हवे. पाकिस्तान आ चीन नाजायज ढंग से ओकर एक हिस्सा कब्जियवले बाड़े सँ. पहिले त अमरीका चाहत रहुवे कि कश्मीर का मामिला पर ऊ भारत आ पाकिस्तान का बीच पंचइती करे, बाकिर भारत के लगातार दबाव से ऊ अब एह पर जोर दिहल कम कर दिहले बा. हालांकि अइसन कइल एकदमे बन्द नइखे कइले.\nकुछ दिन पहिले एगो खबर आइल रहे कि अमेरीकी राष्ट्रपति सुरक्षा परिषद में भारत के महत्वाकांक्षा के जम्मू आ कश्मीर के समाधान से जोडल चाहत बाड़े. उनकर मानना बा कि अइसनका कइला से दक्षिण एशिया में शांति स्थापित हो जाई. वइसे अमरीकी प्रशासन एकर विरोध कइले बा तबहियो एहमें कहीं ना कहीं थोड़ बहुत सच्चाई त जरुरे बा. काहे कि अमूमन अखबार बिल्कुल झूठ का आधार पर खबर ना बनावस.\nतनि शुरु से गौर करीं. जब ओबामा नया-नया पद पर आइल रहलें त उनका मन में रहे कि अमरीका के काश्मीर मसला पर पंचइति करे के चाहीं. एकरा खातिर वार्ताकार का रूप में पूर्व राष्ट्रपति बिल क्लिंटन के नामो तय कर लिहल गइल रहुवे. ओकरा बाद पाकिस्तान कोशिश कइलसि कि अफगानिस्तान-पाकिस्तान के बारे में तय हॉलब्रुक सिद्धांत एहिजो लगा दिहल जाय. जेकरा मुताबिक दक्षिण एशिया में सगरी संकट के जड़ में जम्मू काश्मीर मसला बा.\nभारत सरकार बहुत कूटनीतिक प्रयास कइलसि जेहसे कि होलब्रुक सिद्धांत कश्मीर पर लागू होखे से रोकल जा सके. ई सब ओह घरी के बात ह जब सरकार आ पार्टी एक सुर में बोलत रहुवे. अब हालात बदल गइल बा. अब त काश्मीर के मुख्यमंत्री उमर अब्दुल्ला के कमजोरी छिपावे खातिर पार्टी महासचिव राहुल गांधी लीपापोती करत लउकत बाड़न. आ चूंकि सभका मालूम बा कि राहुले भविष्य में प्रधानमंत्री होंइहें त उनका समर्थन आ जी हुजूरी में सभे लागल बा. उनका उमर का एह बाति में कवनो गलती नइखे लउकत कि भारत में कश्मीर के विलय ना भइल रहे. सोनियो गांधी एकर समर्थन कर दिहली. कहली कि कश्मीर भारत के अभिन्न अंग हऽ बाकिर खास दर्जा का साथ !\nअब एकर मतलब त इहे भइल कि यदि कश्मीर के भारत में विलय नइखे भइल त ओकरा के भारत से अलगो कइल जा सकेला. अगर तथ्य सही बा, त हो सकेला कि चिदंबरम आ दिग्विजय सिंह में शातिर लड़ाई शुरू हो जाय. काहेकि एस एम कृष्णा गृहमंत्री की कुर्सी चाहते बाड़े. ओने दिग्विजय आ चिदंबरम अपना में अझुराइल बाड़े. वोट बैंक का राजनीति में डूबल ऊ दुनी जने पंजा लड़ावत बाड़े. बाकिर एकरा से अंतत: भारत के राष्ट्रीय हितन के भारी आघात चहुँपी. जम्मू आ काश्मीर का मामिला में पारंपरिक भारतीय स्थिति इहे बा कि जम्मू कश्मीर भारत के अभिन्न हिस्सा हऽ.पी. चिदंबरम के कहना बा कि काश्मीर मसला के समाधान सुझावे वालन खातिर कवनो डँड़ार नइखे खींचल गइल. अब एह बाति के कई मायने हो सकेला आ ओकर दुर्भावनापूर्ण अर्थो निकालल जा सकेला. ई सब जम्मू कश्मीर जइसन संवेदनशील मसला पर अकसरहाँ बोलला के जोखिम बा.\nवइसे सोनिया गांधी आ सरकार के बीच एह स्थिति पर कुछऊ कहल मुश्किल बा बाकिर सरकार आ पार्टी के अइसन कइला से हालात बिगड़ सकेले आ विदेशी ताकतन के एह पर बोले के मौका मिल सकेला. एहसे हर हाल में बेजरुरत बोले से बचे के होई.